text:
Intro
Nos konosé diferente tipo di krísis òf kalamidat. E diferente krísis òf kalamidatnan tin diferente durashon i no semper bo por premirá esaki. Kada krísis òf kalamidat ta rekerí un otro manera di aktua pa salbaguardiá e bienestar di bo bestia di kas. Importante ta ku ora di tuma medidanan di preparashon pa un krísis òf kalamidat tene kuenta ku bestia di kas tambe. Den e siguiente sekshon bo por haña algun stap di kon pa salbaguardiá e bienestar di bo bestia di kas den kaso di un krísis òf kalamidat.
Kiko bo por hasi?
Stap 1: Regla un kaminda sigur pa bo bestia di kas
Regla un kaminda seif pa bo bestia di kas den kaso ku bo tin ku evakuá bo kas. NUNKA NO LAGA BO BESTIA DI KAS ATRAS. Si un situashon no ta sigur pa bo mes persona e ora ei e no ta seif pa un bestia di kas tampoko. Nota ku shèlters na Kòrsou ta solamente pa hende i no ta aseptá bestia di kas. Ta importante pa bo tin un lugá stipulá kaminda bo por laga bo bestia di kas dado kaso ku surgi un krísis òf kalamidat i bo tin ku evakuá bo kas.
Kon bo por prepará bo mes?
– Tuma kontakto kubo veterinario pa un lista di ‘opvangcentrum’ pa bestia di kas.
– Puntra na ‘dierenasiel’ si nan ta provení ‘opvang’ pa bestia di kas den kaso di un krísis òf kalamidat.
– Puntra famia òf konosí si den kaso di un krísis òf kalamidat nan por provení ‘opvang’ pa bo bestia di kas.
Stap 2: Skohe un ‘care taker’
E stap aki ta importante na momento di un krísis òf kalamidat. Na e momento ku bo tin ku skohe un ‘care taker’ temporal pa bo bestia di kas, konsiderá un hende ku ta biba den bo bisindario. E persona en kuestion mester ta unu di konfiansa i mester tin akseso na bo kas. Alabes e persona mester ta na kas pa sòru pa e kuido di e bestianan. Un ‘care taker’ lo funshoná bon ku un persona ku tambe tin bestia di kas p.e. un bisiña i kisas por repartí e responsabilidat.
Stap 3: Prepará ‘Emergency Supplies’ i kit pa biaha
Si bo tin ku evakuá bo kas semper tene kuenta ku e ‘worst-case scenario’. Asta si bo ta kere ku ta pa un par di dia lo bo ta for di kas, no ferwagt ku lo bo haña pèrmit pa regresá bo kas pa un par di siman. Ora ta ser indiká pa evakuá sigui e instrukshonnan di e personanan ku ta na enkargo. Ora di evakuá tuma e siguiente puntonan na kuenta:
Puntonan di konsiderashon
• Sòru pa tur bestia tin un banchi ku nan nòmber skibi.
• Hinka bo bestia den kas si tin aviso di tormenta, krísis òf kalamidat. Bestianan por desorientá den kaso di un krísis òf kalamidat i pèrdè kaminda pa kas.
• Warda un pakete di emergensia ku faha pa bo bestia si esaki ta alkaso mas serka ku ta posibel banda entrada di bo kas. Ademas sòru ku tur miembro di bo famia sa unda e pakete di emergensia pa bestia ta. Ta di sumo importansia ku e pakete di emergensia ta fásil pa transportá i ku esaki ta kompakto.
E pakete di emergensia ta konsistí di e.o.
– Kit i guia di EHBO (puntra bo veterinario kiko esaki ta enserá)
– Kuminda den bleki pa 3-7 dia
– Baki pa pushi
– Towel
– Habon pa laba tayo i desinfektante
– Saku di sushi
– Baki di awa i kuminda pa bestia di kas
– èkstra halsband òf tuigje i un èkstra liña
– Fotokopia di e dosié médiko di bo bestia
– Remedi pa bo bestia di kas
– Un mínimo di awa den bòter pa 7 dia pa kada persona i pa bestia den kas
– Un manera di transporte pa kada bestia si esaki ta nesesario
– Fleshlait
– Deken
– Speshal pa pushi: kos di hunga, slopi di kusinchi
– Speshal pa kachó: Extra leiband i kos di hunga
Atenshon speshal pa kabai
Pa kabai ta di sumo importansia pa nan ta kustumá pa bisti un ‘halster’ i uzo di un trailer. Ta importante pa bo trein bo kabai pa e drenta i sali for di e trailer pa esaki bai sin niun problema den kaso di un evakuashon.
Si bo ta dispone di un trailer ta di sumo importansia pa inspekshoná esaki regularmente. Alabes ta importante pa e vehíkulo ku ta ser uza pa trèk e trailer ta adekuá pa transportá bo kabai. Semper kontrolá ku e trailer ta bon di ‘koppel’ na e vehíkulo.
Ta importante pa bo tin bon kontakto ku otro persona den bo bisindario ku tambe tin kabai. Den dado di kaso ku mester evakuá boso lo por duna otro un man.
Atenshon speshal pa para
– Paranan mester ser transportá den un kouchi speshal pa para.
– Sòru pa bo tin un bòter yena ku awa, pa periódikamente bo mantené e plumanan di bo para húmedo.
– Sòru pa e kouchi di e para ta pone na un lugá trankil.
– Ta di sumo importansia ku e paranan ta haña kuminda riba un base diario. Kumprando un ‘getimede voederbak’ por yuda den e kaso ku bo tin ku evakuá Laga bo para atras.
– Item ku bo mester tin na alkanse den un krísis òf kalamidat ta: Nèt, sèrbètè i ‘deken.
Atenshon speshal pa reptil
Un kolebra por ser transportá den un slopi di kusinchi temporalmente durante un krísis òf kalamidat. Na e momento ku yega na un lugá seif tin ku sòru pa un kouchi apropiá pa e kolebra. Otro tipo di reptil por ser transportá manera a ser menshoná na e pida di para.
Atenshon speshal pa bestianan chikí
Bestia chikitu manera ‘hamster’, ‘cavia’, raton i konènchi mester ser transportá den un ‘drager’ huntu ku nan kuminda i nan baki di kuminda.
Item ku bo mester tin na alkanse den un krísis òf kalamidat ta: Awa, un kahita chikitu/ ‘buis’ i ‘salt lick’.


c: text/html

text:
E emishon di CO2 kousá pa kimamentu di kombustibel fósil ta bai kompaña di entre otro subida di nivel di laman i asidashon di oséano. Pa motibu di esaki isla chikí, asina yamá “small island development states (SIDS)”, lo wòrdu inunandá i ref di koral lo muri a la largu, miéntras ku hopi hende ta dependé di e refnan akí pa kuminda (piská) i entrada. No ta pa nada ku resientemente International Energy Agency (IEA) a publiká “Key World Energy Statistics“. Resultado di e investigashon akí ta ku Qatar ta tenedó di rekòrt ku 35,73 tonela CO2 per capita (= pa kada inhabitante) i e SIDS Kòrsou ta first runner up riba e lista hororoso akí: 30,43 tonelada CO2 per capita. Kousa: Tereno di Isla. Kua polítiko ta para ketu na esaki?
Comments Off on International Energy Agency: Emsihon di CO2 per capita apsurdo na Kòrsou |

robotstxt: allowed

filter: keep


text: Un trio a perde nan libertad debi cu nan a bay bende cosnan horta. Un famia trahando cas na Jaburibari a perde nan material di trabou. Basta Power Tool a disparce y ta basta placa na ekipo. Algun dia despues nan a mira cu nan cosnan horta a wordo poni riba rednan social pa bende. E famia a reconoce e Power Toolnan como nan propiedad cu a ser horta algun dia pasa. A cuminsa mesora busca manera di yega den contacto cu e ladronnan cu kier a bende. A ofrece cu kier cumpra tur cos for di nan. A notifica Polis tambe. A haci denuncia oficial na Polis. Asina a prepara e encuentro y Polis a duna e total coperacion mientras cu e doño di e cosnan horta a busca nan yudansa. A palabra un localidad unda mester topa e Tercel A-68049. E lugar tabata Bloemond Supermarket na Bloemond Paradera. E momento di encuentro Polis a presenta y haci e detencion. Segun por a compronde tabata tin tres persona y tur tres a keda deteni. Entrenan tin un dama cu parce a pone e cosnan riba rednan social pa bende. Uno kier a purba despista pa huy pero tambe a keda deteni. Parce cu el a haya un lift pa trabou aparentemente. Asina mes awor tur tres ta sospechoso. Nan mester bay splica mas riba e cosnan horta cu tabata den e Tercel blanco y cu ta propiedad di esnan trahando cas na Jaburibari. Aki por mira con e tremendo coperacion di Polis y insistencia di doñonan di e cosnan horta a yega na e ladronnan. Awor mester wak unda mas esnan deteni por a horta.


text:
Ayera nos a tuma nota di algun exprecion emocional di sr. Canderlaria, pa e motibo cu entre otro a expone, cu un luna prome cu eleccion Mike Eman a nombre como director di Directie Scheepvaart. Nos a scucha su discurso den cual e ta boga pa un politica riba nivel y uno di balor agrega. Remarkabel ta cu te dia di awe nos no a ripara nada di balor agrega di su parti. E dicho cu e a uza: “Wie met pek omgaat raakt ermee besmet”, kisas ta aplicabel pa su persona.
ROBERT CANDELARIA Y CASO AVESTRUZ
Na momento cu caso avestruz a presenta nos a tuma nota cu sr. Candelaria no a sali na defensa di e aparato Hudicial. Ela permiti pa su partido ataca Ministerio Publico y Cuerpo Policial y cuestiona nan profesionalismo y imparcialidad. Como ex-alto inspector nos tawata pensa cu e tambe lo para na banda di Husticia, pero envano. Despues cu ela vocifera cu e no kier hiba un debate riba proceduranan Hudicial y e aparato Hudicial, pa e motibo cu e kier laga Husticia funciona imparcial, ela para silencioso banda di Mike Eman y lage ataca e aparato Hudicial frontalmente.
PROGRAMA RADIAL BEBE TE CU AVP (AKA KAPSALON)
Nos a scucha Robert Candelaria tambe expresa su mes cu e aparato Hudicial ta vulnerabel pa wordo manipula, entre otro door di mi persona. Nos ta di opinion cu esaki no ta e politica di balor agrega cu Candelaria ta pretende di ta para pe. Sigur si e no tin ningun base pa haci e expresionnan aki. Na mes momento si e ta un homber di caracter e lo para y contradici e atakenan baho y vil contra e aparato Hudicial haci door di su coleganan. Pero envano !
CONFERENCIA DI PRENSA
Durante su ultimo conferencia di prensa sr. Candelaria a expresa cu ela drenta politica pa ta di balor agrega. Aunke te cu dia di awe e no a presenta ningun ley di iniciativa, y solamente presenta critica destructivo. Sinembargo nos ta dune beneficio di duda y lo wak si enberdad e kier ta di balor agrega y lo sostene; 1. Ley di integridad/screening 2. Ley di identificacion 3. Presupuesto 2020 (cu surplus di 29 miyon florin) 4. Ley di financiamento di partidonan politico.
PA CONCLUI
Riba e potret, compaña cu e articulo nos ta wak sr. Sevinger, sospechoso di estafa, soborno, falsificacion di documento, labamento di placa y maluzo di su funcion. Tambe nos ta wak sr. Candelaria, cu silenciosamente a sinta scucha su coleganan ataca e aparato Hudicial. Ora nos bay trata e diferente leynan nos lo wak si di berdad Candelaria kier ta di balor agrega, of si ela wordo besmet cu “pek”!


text:
Willemstad, Korsou:
Djamars 31 di mei 2022 alrededor di 22.16’or, Sentral di Polis a risibí informashon ku patras di un snèk situá riba kaminda Venancio F. Isenia, lo mester tin un dama drumí abou den plas di sanger.
Na yegada di e promé unidat, el a bin topa en berdat ku un dama drumí riba su lomba den un plas di sanger ku herida na kabes. E dama aki no tabata duna señal di bida.
Investigashon preliminar ku polis a realisá na e sitio a sali na kla ku e víktima lo tabata tin un diskushon fuerte un ratu promé ku su partner.
Durante di e diskushon, testigunan a tende tiru prosedente for di arma di kandela. Probablemente e hòmber aki a lòs algun tiru riba e dama ku a alkansé na su kabes.
E dama a fayesé na e sítio a konsekuensia di e herídanan ku el a sufri.
Dòkter di polis ku tambe tabata presente, a konstatá morto di e dama Niurka R. PADILLA FERNANDEZ MARTINA nase na Repúblika Dominicana na aña 1972. Investigashon den e kaso aki ta kontinuá.


text: Diahuebs mainta durante patruya polisnan atento di distrito 2 (Noord) na altura di Eagle Beach a nota un auto sospechoso cu plachi number V4996 di 2019 y a para esaki pa control’e. Pa cuminsa e number ta bieuw y no ta cuadra cu e auto, pa sigui e auto no tin ningun papel y pa termina e chauffeur tampoco por a mustra un papel cu e ta legalmente na Aruba. E resultado ta e auto confisca y e chauffeur deteni. Nan a pidi un takelwagen pa hiba e auto warda di Balashi y a pidi pa e vehiculo di transporte pa hiba e chauffeur Warda Nos Costa pa controla si e ta legalemente na Aruba.


text:
E Buki di Revelashon
Kasi 2 milenio pasá, apòstel Juan tabata eksiliá riba un isla chikitu yen di baranka den Laman di Aegeo pa motibu di su testifikashon fiel di e evangelio. E apòstel di edat a soportá tur e difikultatnan di enkarselamentu Romano. Un Sabat partikular, e tabatin un bishita spesial di Hesukristu, Kende a bin pa enkurashá Su sirbidó den su sufrimentu. Den un seri di vishon, Hesus a mustr’é e historia panorámiko di e iglesia i loke e pueblo di Dios lo a eksperensiá miéntras nan tabata spera riba e regreso di nan Señor.
Loke Juan a mira den vishon e a registrá fielmente den un ròl ku e a titulá “E Revelashon di Hesukristu” (Rev. 1:1). E buki ku e a skirbi ta revelá e obra di Hesus den shelu i riba tera for di Su asenshon i loke E lo hasi ora E bin bèk. Tabata e intenshon pa sigurá Kristiannan atraves di siglonan di e presensia di Kristu i pa sostené nan miéntras nan ta eksperensiá e pruebanan di bida diario meimei di un mundu kaí, sumergí den e gran konflikto.
E trimèster aki nos lo dùik den e buki aki. Den rasgonan amplio nos lo enfoká riba e partinan i temanan prinsipal di e buki. E idea ta pa bira konosí ku e temanan klave di e buki i pa mira ku, enbèrdat, e ta revelá Hesukristu, Su bida, Su morto, Su resurekshon, i Su ministerio sumosaserdotal na fabor di Su pueblo.
Segun ku nos ta hasi esei, nos lo prosedé den e siguiente formanan:
- Nos estudio di Revelashon ta basá riba e konsepto bíbliko di e inspirashon di e Beibel. Miéntras e mensahenan di e buki a bin for di Dios, e lenguahe den kua nan a ser komuniká ta humano. Miéntras nos ta nota lenguahe i imágennan derivá for di e historia di e pueblo di Dios den Tèstamènt Bieu, nos lo deskubrí kon Juan a komuniká e mensahenan ei.
- Un lesamentu kuidadoso di e profesianan di Revelashon (meskos ku esnan di Daniel) ta mustrá ku e método hipotétiko di interpretashon profétiko ta e forma korekto pa komprondé e kumplimentu intenshoná di e profesianan pasobra nan ta sigui e fluho di historia, for di tempu di e profeta te na fin di mundu. E método aki ta ilustrá kon nos mester hasi tur esfuerso pa derivá nifikashon for di e tèkst mes, mas bien ku imponé un interpretashon fihá riba dje.
- E struktura organisativo di Revelashon ta krusial den hopi manera pa aplikashon responsabel di e profesianan di e buki. Nos análisis di Revelashon lo ta basá riba e struktura kuadrupel di e buki:
- Revelashon 1:1-3:22 ta uza e situashon di e iglesianan di e tempu di Juan pa trata di forma profétiko e situashon di e iglesia den diferente periodo di historia.
- Revelashon 4:1-11:19 ta ripití (òf rekapitulá) i ta konstruí riba e historia aki di e iglesia, uzando símbolonan apokalíptiko ku, den forma progresivo, ta añadí mas detaye.
- Revelashon 12:1-14:20 ta e sentro temátiko di e buki i ta abarká e historia di e gran konflikto for di promé ku e tempu di Hesus te na e Segundo Binida.
- Revelashon 15:1-22:21 ta enfoká eksklusivamente riba e tempu di fin.
- Un interpretashon signifikativo di e profesianan di Revelashon mester ta Kristoséntriko. Henter e buki a ser skirbí for di e perspektiva di Kristu. Ta solamente atraves di Kristu ku e símbolonan i imágennan di Revelashon ta risibí nan nifikashon supremo.
Revelashon ta primintí bendishonnan pa esnan ku ta lesa òf skucha su palabranan i ku ta pone atenshon i warda e spièrtamentunan ku ta ser hañá den dje. “E buki di Revelashon ta habri ku un órden na nos pa komprondé e instrukshon ku e ta kontené. ‘Bendishoná ta esun ku ta lesa, i esnan ku ta tende e palabranan di e profesia aki,’ Dios ta deklará, ‘i ta warda e kosnan ei ku ta skirbí den dje: pasobra tempu ta serka.’ Ora nos, komo pueblo, komprondé loke e buki aki ta nifiká pa nos, lo ser mirá meimei di nos un gran reavivamentu. Nos no ta komprondé plenamente e lèsnan ku e ta siña, apesar di e mandato duná na nos pa skrudiñ’é i studi’é.” - Ellen G. White, Testimonies to Minsters and Gospel Workers, p. 113.
Segun ku nos ta analisá e buki aki, nos ta invitábo pa deskubrí pa bo mes e kosnan ku bo mester tende, i pone atenshon na dje, miéntras nos ta spera riba e binida di nos Señor Hesukristu.


text:
A posponé aktividatnan pa Ride, Swim & Walk for the Roses
KOMUNIKADO DI PRENSA
Dia 23 di desèmber 2020.
WILLEMSTAD – Direktiva di fundashon Ride for the Roses Curaçao (RFTRC) no ta skapa i ta hañ’é ta posponé e aktividatnan planiá pa e promé kuartal di 2021 pa un fecha mas lat. Meskos ku ta konta pa asina tantu otro evento, aki tambe ta Covid-19 ta daña kos. Awor aki ta trahando riba plannan pa un forma virtual ku muy probablemente lo tuma lugá den di-dos kuartal di 2021. Meta di RFTRC ta i ta keda tambe den su di 17 aña pa rekoudá fondo pa e lucha kontra kanser na Kòrsou.
Mirando e medidanan di Gobièrnu pa mitigá e riesgo pa plama e vírùs di Corona, direktiva di RFTRC a disidí, despues di a konsultá gerensia di Orco Banko komo patrosinadó prinsipal, pa posponé e aktividatnan deportivo di tradishon na kuminsamentu di 2021. RFTRC tampoko ke pone e partisipantenan, voluntarionan ni su mes hendenan na niun riesgo di kontagio sin tin nodi.
Manera ta konosí e meta primordial di RFTRC ta ku e aktividatnan pa rekoudá fondo na Kòrsou pa sostené pashèntnan di kanser i miembronan di nan famia na diferente manera. I durante e temporada aki di Covid-19 tambe e pashèntnan di kanser tin gran mester di sosten. E partner di promé ora, ku ta tuma e tarea aki pa su kuenta, ta fundashon Prinses Wilhelmina Fonds (PWF). RFTRC ta indiká ku mas despues e aña ei lo tin oportunidat pa desplegá akshonnan, anke otro for di normal, ku ta generá fondo pa e mesun bon kousa importante. Por ehèmpel, den kombersashonnan ku ekspertonan ta trahando na posibilidatnan pa den e di-dos kuartal bini ku aktividatnan virtual ku ta seif pa Covid-19, ku ta yamativo pa hende di tur edat i ku ta kontrtibuí tambe na rekoudashon di fondo na 2021. Na su debido tempu direktiva di RFTRC lo divulgá mas informashon.
Ta sobra direktiva di RFTRC awor únikamente pa gradisí di kurason komunidat kompleto di Kòrsou, ku aña aden aña afó a respaldá e aktividatnan aki masalmente. I mesora ta deseá nan dushi dianan di fiesta. Anto ekspresando e speransa ku na 2021 un realidat nobo, mihó ta vislumrando pa nos tur.


text:
Aruba
Di rotonde pa rotonde cera: A ranca palo di luz riba Watty Vos Boulevard
Un accidente basta fuerte a tuma luga riba Watty Vos Boulevard entre paperclip rotonde cu rotonde di Cumana y afortunadamente no tabatin ningun hende herida.
Basta daño material si ta local cu por a tuma nota di dje. Palo di Luz benta abou y por lo menos dos vehiculo envolvi. Esaki a tuma luga den careda di 8:30 pm caminda un Altezza preto y un otro vehiculo shinishi a haya nan den un accidente basta fuerte.
Destruccion tabata considerabel, tanto na palo di luz como na e landscape, por a mira bloki gestart tur riba caminda. A cera e area di un rotonde pa e otro pa asina por a efectua trabou di mantecion mesora pa por habri e caminda mas lihe posibel, aunke esaki no a bay manera a pensa. E caminda tabata cera pa basta rato.


text: Prome cu e ultimo atraco diabierna anochi ya e team di atraco tabata tin pista di ken lo tabata e atracadornan cu lo a comete e ultimo atraconan y tabata preparando pa entradanan judicial tanto na Pos Chikito como na Caya Bonaire na Village. Pero asina mes polisnan a prepara pa e entradanan judicial aki den oranan di madruga. Na momento di e entradanan judicial di un of otro manera no a logra haya e sospechosonan busca na e adresnan indica of sea nan no tabata na nan respectivo cas. Despues di a haci e entrada judicial na Pos Chikito simultaneamente cu esun di Village pero na ambos adres nan no a haya ningun di e 2 sospechoso cu ministerio publico a duna autorizacion pa entrada judicial cu buskeda y detencion. Un di 3er sospechoso un momento of otro lo ser emiti su buskeda y detencion ya cu su adres ta conoci pa e team di atraco. Despues di cu nan no a haya e un di e sospechosonan femenino na su cas na Pos Chikito polisnan atento a logra detene e sospechoso aki scondi na un cas na Caya Saba. Mesora nan a hib’e warda di polis. Un momento of otro polisnan lo captura e otro sospechoso y por spera mas detencion. Na e cas na Caya Bonaire e team innvestigativo a encontra cu varios evidencia usa durante e ultimo 6 atraconan aki. Autoridad ta conseha e sospechoso busca y su (sus) complicenan pa nan entrega nan mes na warda di polis mas cercano pa nan no haya nan mes cu un mal rato ora cu detene nan den casnan di otro of riba caya sin cu nan spera.


text:
Search
Love Bombing The phenomenon known as ‘love bombing’ is the practice of showering a new love interest incessantly with tokens of affection...
DS LOVE TALK BLOG: Coaching the Life Coach
“Every coach needs a coach.” I don’t remember who said that, but to me, it’s very true. I’ve been coached by coaches and a therapist, but...
DS LOVE TALK BLOG: From shy girl to sexpert
Picture by ARTN Photography Varios bes mi sa tende 'via-via' for di hendenan conoci, cu “otronan” a puntra of remarca "ta con net Desi...
DS LOVE TALK BLOG: DSMATCH: Haya e amor di bo bida!
Lesa pa mira si DSMATCH lo por ta e posibilidad cu bo tawata sperando! Asina tanto bes mi a tende hendenan lamenta: "Tinder sucks!", of...
DS LOVE TALK BLOG: Ideanan Creativo Pa Valentinesday
Tin hende sa bisa: “tur dia mester ta Valentinesday” y / of “Valentinesday ta un dia netamente commercial”. En berdad, comercio...
DS LOVE TALK BLOG: E Narcista Den Bo
Hopi bes nos tin tendencia di wak e splinter den wowo di otro pero no e balki den nos mesun wowo. Asina tambe, nos tin e tendencia di...
DS LOVE TALK BLOG: Yin Yang Den Relacion
Esaki ta e continuacion di mi articulo pa Xclusivo magazine, cual articulo a resulta demasiado largo pa publica den su totalidad den e...
DS LOVE TALK BLOG: Aña nobo, metanan nobo?
E momento ideal pa tuma accion. Cambio di aña semper ta un momento di refleccion. Hopi hende ta habri e aña nobo yen di energia,...


text:
Kralendijk- Un total di 1146 hende a pasa e angua ku bakuna kontra di Covid-19 asina leu.
Na tur tin un kantidat di 2504 hende ku a registrá pa na haña bakuna. Te asina leu, ta hende di 60 aña di edat bai ariba so por registrá.
Den e dos simannan ku a pasa, a logra bakuná un promedio di 96 hende pa dia, ku ta relativamente tiki. Segun e plan di bakunashon lo por bakuná banda di 800 hende pa dia, pero esaki ainda no ta e kaso.
Mas
Ku un kantidat di 185 hende ku a risibí e bakuna djaluna, e spit ta parse di ta subiendo un tiki.
Hopi hende ta impasiente pa risibí e bakuna pa kaba, mientras otronan ta keda ku duda si nan mester bakuná òf no.
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Kralendijk – Militarnan di Compagnie in de West (CidW) a kaba ku nan training na Boneiru. Na Boneiru e militarnan a simulá diferente akshon. Nan a plania un atake i move via di awa. Tambe nan tabata visibel riba kaya durante e nan patruyanan sosial. A tuma tempu pa tin kontakto ku siudadanonan i kontestá nan preguntanan. Miembronan di ehérsito ta train regular na Boneiru i semper ta haña bon reakshon for di komunidat. E sòldánan a asistí e biaha aki atrobe diferente bon kousa.
Tur e ehersisionan aki a bai kombiná ku un bishita di kortesia dor di kapitan Joost Rump i mayor Marcel Krul serka gezaghèber di Boneiru Edison Rijna.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Kralendijk – Resientemente Water- en Energiebedrijf Bonaire N.V. (WEB) a hasi renobashon di su kurá na e planta di awa na Hato i a pone un obra di arte na memoria di Marlies van der Kouwe†.
Den e lunanan tras di lomba, WEB N.V. a hasi renobashon di e kurá ku ta pasa rondó di e planta di awa na Hato. Pa por a hasi esaki posibel, WEB mester a deshasí di un palu di indju ku tabata morto pa basta tempu kaba, pero tabata wantá ainda dor di e kurá ku tabata pasa rondo di dje. E palu aki tabata tin un balor sentimental pa e famianan di Marlies van der Kouwe† ku a pèrdè su bida e anochi di 20 pa 21 di sèptèmber 2008 na e sitio aki.
Teniendo kuenta ku e sitio aki tabata kaminda famianan a keda rekordá e defuntu, WEB N.V. a tuma kontakto ku mayornan di Marlies van der Kouwe† promé ku a deshasí di e palu. WEB N.V. a opta pa uza partinan di e tronkón pa traha un obra di arte na memoria di Marlies van der Kouwe.
Famianan ta agradesido na WEB pa e manera respetuoso ku a atendé ku konmemorashon di nan kerido Marlies.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Riba lama pazuid di Rodgers Beach altura di Nanki diahuebs atardi un piscado local a confronta problema unda e motor di e boto a paga y no kier a cende bek. Esaki a pone cu e homber a bati alarma na su famia y un otro boto a yega pa yuda e persona. Pero e homber su man tabata herida debi cu hanzue a pasa door en door di su dede.
Nan a pone e homber bula bay den otro boto pa bin tera cune y asina e bay Centro Medico pa haya atencion medico y otro persona a keda riba su boto. Kustwacht y Polis maritimo a presenta debi cu nan a keda infroma cu e boto ta drief suso y no tin hende aden, pero tur cos tabata bou di control.


text:
Frontera Aruba-Venezuela ta keda cera tres luna mas
Gobierno di Aruba a prolonga e ciere di frontera entre Aruba y Venezuela cu 3 luna mas. Prome cu 10 di mei 2021, Gobierno lo dicidi si lo sigui prolonga e ciere y cu cuanto tempo mas.
Na februari 2019, Venezuela a cera e frontera entre Venezuela, Aruba y Corsou. Dia 10 di mei 2019 Venezuela kier a habri frontera, pero cu Aruba so. Na e momento ey, Prome Minister Evelyn Wever-Croes a tuma e decision di cera e frontera entre Aruba y Venezuela. Inicialmente a cera e frontera cu un luna, y despues a prolonga e ciere cada tres luna, pa asina sigui monitorea e situacion.
Prome Minister Evelyn Wever-Croes a enfatisa cu mientras cu Aruba no ta completamente prepara pa e fluho grandi di persona riba nos pais, frontera entre Venezuela y Aruba ta keda cera.
Na e momentonan aki, Aruba ta pasando den retonan grandi y ta rekeri tur energia pa atende cu e retonan den nos pais prome. Gobierno di Aruba ta tene cuenta tambe cu e riesgonan di e corona virus cu ta haci cu Gobierno mester ta mas cauteloso.
Gobierno di Aruba mientras tanto ta atendiendo cu e retonan cu e crisis Venezuela ta trece cu n’e. Esakinan pa Gobierno ta retonan serio. Aruba ta keda cauteloso den esaki, y lo kier mira prome cu Venezuela mes ta atende cu e crisis den nan pais.
#10Mar || ÚLTIMA HORA: #Aruba 🇦🇼 #PROHÍBE todos los vuelos ✈ provenientes de #Venezuela 🇻🇪 hasta el próximo #10Jun, según NOTAM A0211/21 publicado hace algunos minutos.— Rodolfo Ruiz A. (@RodolfoRuizA) March 10, 2021
Esta medida ha venido extendiéndose trimestralmente durante el último año. pic.twitter.com/iK0fptb1rB


text:
Sam na edat di 6 aña a muda for di Rep. Dominikana pa Aruba i na 1950 Sam a bini Kòrsou pa traha pa CPIM ku despues a bira SHELL.
Su karera deportivo a kuminsá na Aruba na edat di 14 aña tempu ku el a kuminsá bati bala pa algun dama di B.G. ku tabata hunga sòftbòl di rekreashon.
Kasi mesun tempu algun amigu na Aruba, Ruben Phillips, Big Jim i Ramon huntu ku Sam a lanta un tim di baseball Baly-Ruth di kual e tabata manager, Baly -Ruth a gana tur wega i kampeonato di nan tèmpo.
Na 1950 Sam a bini Kòrsou.
Mesora el a buska kontakto ku klupnan lokal i a djòin Unídos, un tim di Penstraat kaminda el a bai biba.
Manager di Unídos tabata Aston Gumbs.
No a tarda muchu ku Sam a wòrdu nombra manager di Unídos.
Unídos no tabata un ekipo fuerte , pero e tabata konosí pa su motivashon.
Sam tabata catcher i 4 bate.
Den Unídos Sam huntu ku Aston Gums a kuminsá ku Unídos Jr. , un klup ku a produsí hopi super estrea.
Di Unídos Sam a kambia pa Bolívar ku despues a bira Amstel pa manager e klup aki.
Di Bolívar Sam a sigui pa Victory ku awe ta Royal Scorpions i tambe for di baseball.
Sam su karera di Sòftbòl a kuminsá mes momentu ku el a yega Kòrsou na 1950.
Huntu ku Aston Gumbs el a kuminsá ku Sòftbòl klup Unídos ku a dura te ku 1957 ora ku Sòftbòl a terminá na Kòrsou pa motibu di pleitu entre un klup i Federashon.
Den e tempu ei Sam su estreanan tabata Rubia Hoek, Altagrasia Gittes, Amelia Riem i Ofelina Gumbs ruman di Aston Gumbs.
Na 1962 Sam a drenta Sòftbòl atrobe ora ku Celfried Homoet a buska su ayudo pa train un tim di sòftbòl di algun hobensita. For di e momentu ei Sam su kas tabata tereno di sòftbòl.
Na 1968 Sam su tim Rising Trotters ta sali sub-kampion i di 1970 te ku 1974 kampeon di Kòrsou. Den mesun tempu nan a sali tambe kampeon di Antia.
Riba tereno di aktividat hubenil Sam, huntu ku Juancho Josefina i Boy Jansen a kuminsá ku un liga Stimulans ku a traha mayoria di e hungadónan di aktualidat.
E liga aki a hunga 15 aña i Sam su klup Rising Trotters a gana e kampeonato aki 10 biaha.
Riba tereno internashonal durante su karera Sam a risibí vários rekonosementu entrenan:
Na 1975 Miembro meritorio di C.S.B.
Na 1976 Kodekor tékniko di aña
Na 1977 Tékniko sobresaliente di C.S.B.
Na 1982 Ere-medaille in goud di La Reina Juliana
Sam durante su karera deportivo a distinguí su mes pa su forma korekto ku e ta trata su hungadónan i direktiva. Sam no ta huma ni bebe!!!!!!!!!!!!!
Na e momento aki Sam ta yuda direktiva den e parti tékniko i organisashon manera , marka vèlt, drecha bar i drecha material. Sam ta un persona masha honesto i leal , i tambe Sam ta miembro di e kuerpo di umpire ku a hasi 25 aña.


text:
WILLEMSTAD – Futbol Liga MCB a kontinua den wikent tras di lomba ku e ultimo partidonan prome ku kuminsa ku e weganan di Kaya 6. Tur e ekiponan di Kaya 6 ya ta defini. E uniko interogatorio ku a keda ta kua ekipo lo hunga e partido nan di promoshon i degradashon.
Djabierne e ekipo di Sithoc a enfrenta Vesta. Akinan Sithoc a logra di keda den prome divishon empatando ku Vesta na un gol. Ku e empate aki Sithoc tin 14 punto mientras ku Vesta a keda den bom ku 12 punto i mester hunga partido di promoshon i degradashon.
Djasabra den e prome partido Jong Holland a empata ku 0 gol ku SUBT. Ku esaki Jonh Holland a finalisa e di dos parti di temporada ku 29 punto mientras ku Jong Holland a termina ku 31 punto. Den e di dos partido di djasabra Centro Barber a derota Jong Colombia ku skor di 3-1. Ku e resultado aki Jong Colombia a termina ku 12 punto meskos ku Vesta pero ta hana e penultimo luga riba e tabla di posishon pa motibu di saldo di gol. Pa Centro Barber e viktoria aki tabata hopi importante ya komo ku esaki a laganan finalisa temporada regular na prome luga.
Djadumingu Centro Domiguito a enfrenta UNDEBA. Akinan Dominguito tabata tin mester di un viktoria pa nan finalisa na prome luga riba e tabla di posishon. Sin embargo, esaki no a logra i Dominguito a empta ku UNDEBA na 1 gol. Despues a kontinua e partido di Victory Boys i Hubentut Fortuna. Akinan tabata Victory Boys ku a bai ku e viktoria goliando Hubentut Fortuna ku skor di 6-0.


text:
22 di mart
22 di mart ta e di 81 dia di aña (82 den un schrikkeljaar) riba e kalènder gregoriano. Ta resta 284 dia pa e aña bòltu.
A sosodé[editá | editá fuente]
- 1946 - Hordania ta independisá di Gran Britania
A nase[editá | editá fuente]
A fayesé[editá | editá fuente]
- 1967 - Adèle Rigaud (42), feminista, aktivista i polítiko kurasoleño.
A selebrá/konmemorá[editá | editá fuente]
- Puerto Rico - Dia di Emansipashon (spaño: Día de la Abolición de la Esclavitud)
- Dia Mundial di Awa, proklamá desde 1992 pa e Asamblea General di Nashonnan Uni


text:
Den conferencia di Prensa di Gobierno di Aruba diahuebs mainta, Prome Minister Evelyn Wever-Croes a aclarea cierto preocupacionnan cu tin pa loke ta trata e Wever-Croes Norm. “Por a tuma nota cu tin panico ta wordo sembra den comunidad pa algun entidad sosteni pa oposicion, bisando cu Gobierno lo baha salario di tur trahado semi publico. Prome Minister contraarestando esaki enfatisando esaki no ta e caso. Prome Minister a splica e aspectonan cu ta causa e preocupacionnan aki indicando cu Gobierno a tene bon cuenta cu nan momento cu a traha riba e Wever-Croes Norm.
“Trickle down effect”:
Prome Minister a enfatisa cu no tin motibo pa panico y a splica den un grafico tocante e “trickle down effect”. Por ehempel un entidad cu ta paga 14 luna; 12 luna salario, plus vakantie uitkering, plus bonus, cu den sector semi-publico ta usual, tin un pensioen opbouw, anto e ora e norma lo ta mas o menos 16,500 florin pa luna. Si un director ta gana 20,000 florin pa luna, e lo ta riba e norma (punto cora den e grafico adhunto). E puntonan blauw den e grafico ta representa trahadonan cu ta gana menos cu e suma di 16.500, menos di e norma.
No tin derecho ni base legal pa cambia salario di esnan cu ta cay bou di e norma:
Cu e Wever-Croes Norm, esunnan cu ta cay riba e norma lo baha bay na e norma. E ley aki no ta duna niun espacio na esnan cu ta bou di e norma pa nan salario wordo mishi manera oponentenan ta malinformando causando panico asina den e trahadonan aki. E ley aki no ta duna Gobierno derecho ni e base legal pa cambia salario di esnan cu ta cay bou di e norma. Pero si, e ley lo mishi cu salario di esnan cu ta gana riba e norma di 16.500 florin.
“Brain drain”:
Prome Minister a menciona un otro aspecto cu ta trece preocupacion, e “brain drain”. Tin varios compania estatal cu a trece na atencion di Gobierno cu si encaso e ley aki drenta na vigor y nan no por paga salario halto na profesionalnan, esakinan lo bay den exterior caminda cu nan lo gana mas placa. Prome Minister a indica cu esaki ta un preocupacion cu Gobierno ta comparti y p’esey den articulo 2, inciso 2 letter B, tin e posibilidad caba den e ley cu ta na Parlamento pa haci excepcion den cierto caso.
“Un di e argumentonan cu Gobierno lo aplica na momento di haci excepcion, ta pa evita “brain drain”. Tambe ta bay mira na e posicion di concurencia di e compania si esaki ta hunga un rol. Tambe tin mas argumento hopi concreto cu lo hunga un rol ora cu bin na un excepcion den articulo 2, inciso 2 letter B pa evita di perde nos profesionalnan”, Prome Minister a duna di conoce.


text:
Pronóstiko di tempu pa Kòrsou i bisindario bálido te djamars mainta 6:00 o.l., 1 di mart 2022.
Pronóstiko
Pronóstiko di tempu pa Kòrsou i bisindario bálido te djamars mainta 6:00 o.l., 1 di mart 2022.
Kompilá: djaluna 28 di febrüari 2022, 05:00 o.l. (09:00 UTC).
Tempu: Parsialmente nublá i awe mainta tin un chèns leve pa áwaseru pasahero i lokal.
Temperatura máksimo lo alkansá 30ºC i temperatura mínimo 25ºC.
Solo ta sali 06:52 i ta baha 18:45 o.l.
Bientu: Direkshon por lo general ost i moderá; forsa 3 te 4 (12 te 30 km/ora, 7 te 16 nudo). Ráfaga de bes en kuando basta fuerte; forsa 5 (31 te 39 km/ora, 17 te 21 nudo)
Situashon general: E disturbio den e área ayera ta sigui move wèst i awe e ta alehá di nos region. No opstante esaki, un fluho di airu levemente húmedo ainda por laga nubianan desaroyá i kousa algu di áwaseru riba parti limitá di e isla.
Kondishon di laman: Por lo general moderá ku altura di olanan entre 0.5 i 1.5 meter (2 i 5 pia).
Fenómeno spesial: Ningun.
Perspektiva te djárason mèrdia: Shelu ta kontinuá parsialmente nublá, miéntras no ta antisipá áwaseru signifikante.
Meteorólogo: Coffie


text:
Lider di partido Trabou pa Korsou, Rennox Calmes a nenga di papia Hulandes durante e reunion di Interparlementair Koninkrijksoverleg (IPKO). E ta alabes e unico parlamentario pa e partido Trabou pa Korsou den Parlamento di Corsou. Durante e reunion di IPKO, ta bini hunto e parlamentarionan di tur e paisnan den Reino kende ta reuni riba diferente topico, entre nan COHO.
Segun Calmes, a yega ora pa mescos cu e ta haci esfuerso pa compronde Hulandes y Ingles, ta conta mesun cos p’e Hulandesnan Europeo tambe tin cu cuminsa haci esfuerso pa compronde Papiamento of Papiamento. Adicional, Calmes ta motiva nan pa haci uzo di un tolk. No ta asina cu Calmes no ta compronde Hulandes y Ingles, sino mas bien e Hulandesnan di Eerste y Tweede Kamer tambe tin cu haci un esfuerso pa compronde e idioma cu nos ta papia na Aruba, Boneiro y Corsou.
Rennox Calmes
Di funcion Calmes ta polis, na aña 2017 el a drenta Parlamento di Corsou pa partido PIN, cual su lider e tempo ey tabata ex-minister Suzy Cameila-Römer. Na 2020 Calmes a declara su mes parlamentario independiente y a bandona partido PIN y lanta su mesun partido, Trabou pa Korsou. E partido a logra den eleccion di 19 di maart ultimo, no menos di 4413 voto.
Fuente: Di Tur Un Poko (Corsou)


text:
DEN HAAG – Hulanda ta implementa un Toque de Queda entrante diadomingo awor cuminsando 5’or di atardi te 5’or di marduga y lo ta vigente pa tres siman. Asina fuentenan den Gobierno ta bisa. E motibo ta e situacion alarmante di contagio cu Hulanda ta confrontando atrobe. E intencion ta cu awe nochi 7’or ora di Hulanda, gobierno lo anuncia e medidanan nobo urgente aki. E conferencia mester a tuma lugar otro siman pero a keda adelanta cu un siman, mirando e urgencia.
PA KEN
E medida ta conta pa restaurant y cafe’s, tiendanan no esencial, cinema y teatro, y parke di diversion. Scolnan lo keda habri. Loke si ta bin acerca ta cu tur alumno di klas 6 di scol primario bay ariba, ta obliga di bisti tapaboca ora cu nan no ta den klas sinta.
DEN HAAG - IR. R.P. (Roald) Lapperre ta bira e Director-General pa Relacionnan den Reino na e ministerio di Asuntunan Interior y Relacionnan den Reino (BZK). Conseho di minister a aproba e proposicion di minister Bruins Slot di Asuntunan Interior y Relacionnan den Reino. E nombramento ta entrante prome di september 2022.
DEN HAAG – ‘Si bo no tin un camber of adres fiho, pospone bo binimento pa Hulanda cu un aña’. Esaki tabata e mensahe cu Arubahuis a manda diahuebs for di Hulanda, pa mustra e seriedad di e situacion pa haya cas. Segun Arubahuis, nan ta den pleno preparacion pa e binimento di e grupo di studiantenan na luna di augustus benidero. Den cuadro di esaki Arubahuis a ricibi diferente signal for di e mentornan cu hopi studiante cu ta biniendo Hulanda te ainda no tin camber of vivienda regla. Tambe cu un cantidad grandi di studiante no a inscribe na tempo pa un vivienda.
AMSTERDAM – Riba varios parti di Hulanda, tabatin avenidanan principal blokia pa cunukeronan rabia pa e maneho di nitrogeno. E blokeo cu tractor a causa filanan hopi largo di varios kilometer. E cunukeronan a sigura cu nan lo sigui cu nan accion mayan tambe debi na e votacion cu lo tin cu tuma lugar e siman aki riba e tema, door di gobierno Hulandes.
ZIERIKZEE – Tin por lo menos un morto y 10 herido di e tornado suak cu a pasa riba ZIerikzee, un ciudad chikito cerca di Rotterdam na Hulanda den fin di siman. Asina e gobierno di Zeeland ta raporta. Tabata papia inicialmente di un hos pero segun Weeronline, ta trata di un tornado suak. Por lo menos 4 cas a perde nan dak, y di otro casnan, e panchinan a wordo ranca door di biento. Tambe varios palo a wordo benta abou y bentana kibra.
DEN HAAG – Conseho di Minister di Reino (RMR) a duna su aprobacion pa Aruba cuminsa cu e proceso di eliminacion di e recorte salarial, mientras cu St Maarten y Corsou tin cu warda un rato mas. Asina secretario di estado Hulandes Alexandra van Huffelen a confirma despues di e reunion. “Aruba a bay di acuerdo caba (cu e condicionan poni:red) pues e por cuminsa (cu e eliminacion di e recorte salarial)”, secretaria van Huffelen a cuminsa na bisa. “St Maarten y Corsou ainda no!”, e mandatario a subraya, indicando cu nan ainda no a bay di acuerdo cu e condicionan.
NIJMEGEN – Seguridad di e clinica TBS Pompekliniek na Nijmegen tabata sa di e huida di dos TBS’rs diamars anochi di e lugar, pero cos a bay asina lihe cu nan no a logra pone man riba e dos personanan en cuestion. Asina e director Edo de Vries a sigura. Un di dos heki cu mester a frustra un intento, despues di 3 aña ainda no ta completa. Tabata diamars anochi cu e dos personanan Luciano Dijkman y Sherwin Windster a logra scapa. Nan a logra haci esaki den un auto cu tabata cla para pa yuda nan. Helicopter a purba busca pero sin exito. Tin un ekipo special en busca di e dos fugitivonan.


text:
FAVI kier ofrece un grupo di cliente cu limitacion visual 60+ e oportunidad pa disfruta di un dia di cuido propio. Pa e actividad aki nos lo mester boluntario cu: - Tin abilidad di hasi un manicure of pedicure basico pa hende homber y hende muher, - Boluntario cu por guia un cliente durante un instruccion. - Cu por hiba un combersacion - Boluntario cu tin afinidad pa ofrece un tipo di servicio por ehempel corte di cabei. - Boluntario cu por ofrece un charla of un tip practico saludabel
0 Boluntario falta ainda
Diabierna • 09:00 - 13:00
primavera 233
Oranjestad Oost
Oranjestad Oost
Paden
6 / 6 Boluntario
4 Boluntarionan di bo organisacion
4 Boluntarionan di bo organisacion
Fundacion Arubano di esnan Visualmente Incapacita
Sary
Wernet Kelly
5696634
Meta di e actividad ta pa e cliente por pasa un dia sin preocupacion, combersa y conoce hende nobo durante un salida for di kas. Un dia cu nan por relaha y haya un trato exclusivo cu tin efecto positivo pa e amor propio y sinti sigur di nan mes. Hunto cu e boluntario abil nos por hasi e dia aki uno hopi great.


text:
E trahadonan di Arubus NV hunto cu nan sindicato SEPPA a reuni urgentemente den ora di mainta, pa motibo cu un biaha mas gerencia a cancela reunion cu mediador. Despues gerencia di e semi compania estatal a aclaria e puntonan cu sindicato a trece padilanti.
Edwin Mohammed, director di Arubus NV, a expresa cu no ta nan custumber pa duna reaccion den media, pero e kier a aclaracion di mainta unda cu a pone trabou plat pa dos ora pa cierto malcontento di e trahadonan. E sindicato a bisa cu cada biaha director di Arubus NV ta pospone reunion, pa esaki e director mes a bisa cu esey ta mita di berdad. Tin momento cu ta pospone reunion, pero ta manda tur cos pa mediador y SEPPA.
E ultimo dos biaha nan cu a cancela reunion, esun di dia 15 di juni tabata posponi door cu tabatin un otro reunion mainta y merdia cu Raad tambe. Gerencia a informa nan di esaki. A propone pa sinta bek dia 22 di juni, esta awe, pero pa motibo personal a cancela esaki di cual e director kiermen di informa mediador. A propone fecha di dia 6 di juli pa nan sinta cu otro. “No ta asina cu cada biaha e reunion ta wordo posponi, posponi,” el a expresa durante rueda di prensa. Na momento cu pospone un reunion, ta duna motibo valido y tambe tur informacion.
Mohammed a expresa cu e parti cu no ta duna e cosnan di salaris tabel, esey ta nan kier. Arubus a encamina un proceso bastante largo pa asina por a yega na loke ta bira un salaris tabel nobo. El a reitera cu dia 11 di maart gerencia a duna nan un carta, splicando hopi duidelijk di e pasonan tuma y kico nan ta wardando riba dje.
Mientras no tin acordering di parti Raad, gerencia no por saca informacion di e structura di salario cu tin. Nan a ricibi tur cos, di e herarkia nobo cu kier introduci, nan a ricibi e functie omschrijving cu nunca nan tabatin, functiewaardering tambe nan a haya cu nunca tabatin. E parti di structura di salario ta e unico cos cu nan no a ricibi ainda, segun e director.
Na final di e rueda di prensa Mohammed a expresa cu esaki no tabata un reaccion, pero mas bien un aclaracion di kico ta andando.
Pa mas lesa TREMPAN.COM.


text: Colegio Laura Wernet Paskel tabatin un Tremendo Siman di Festival di buki tras di lomba. DOS BRUHA a bin riba nan basora di sorpresa pa habri e siman di buki na CLWP y nan a traha den nan wea grandi un sopi di buki cu yen di buki pa e muchanan. E siguiente autor/contado di storia y ilustradornan a honra nos cu nan bishita: Stan Kuiperi, Richard Dabian, Crisen Schorea, Gino Vrolijk, Jeroen Hoogerwerf, Kathleen Thielman y Roland Colastica. Y diabierna otro dos bruha a bin scol pa sera e siman di buki aki. Nos ta gradici BNA cu nan sponsernan, e gran famia di CLWP cu ta mayornan, alumnonan, miembronan di COMMAL y e maestronan cu a hasi e siman aki un exito. MASHA DANKI di❤


text:
Den caso cu tin duda, busca e tres colornan aki cu ta mustra literalmente bon riba tur hende. E formula secreto? Nan ta un combinacion perfecto entre e colornan vibrante y fresco, cu ta adapta na perfeccion riba e tono di cuero di tur hende.
E tres colornan aki ta mustra great riba e tono di cuero di cualkier persona.
Blush
E tononan cu ta faborece mas tur hende ta e colornan neutral manera millennial pink of blush. No solamente e ta faborece e tononan di cuero, pero ta duna briyo sin importa ken bo ta y ta combina bon cu tur cos.
Cora
Si bo estilo di bisti ta mas tof, opta pa cora. Mientras no ta tur cora ta mustra bon riba tur hende, busca un tono cu ta funciona pa bo, realmente tin un cora pa tur hende,
Preto
E color neutral faborito di tur hende, y tin un motibo pakico e hende muhenan mas elegante ta opta pa e color aki tur ora. Su reputacion ‘ultra-slimming’ y su habilidad pa bay bon cu tur color ta haci cu nos ta bay p’e ora no tin ‘nada pa bisti’.


text:
WILLEMSTAD – Futbòl Liga MCB a kontinuá e wikènt tras di lomba ku kuater partido. Riba djasabra e promé partido tabata entre Victory Boys i Sithoc. Akinan Victory Boys a sa di gana e ekipo di Sithoc ku skor di 2 pa 0. E golnan a keda anotá pa Suly Kentz (4′) i Vilyson Lake (7′).
Despues e ekiponan di SUBT i Vesta a subi tereno. Akinnan e ekipo di SUBT a sa di sali for di e porta grandi ku skor di 2-0. Pa SUBT e golnan a keda anotá pa Stallone Isenia (2′) i Geryon Alberto (40′).
Riba djadumingu tambe tabata tin dos partido. Den e promé partido e ekipo di Jong Holland a sa di derota Hubentut Fortuna ku skor di 2 pa 1. Nathan Martina (6′) i Iavar Grant (52′) a anotá pa Jong Holland, miéntras ku Reylison Otto (62′) a anotá e úniko gol pa Hubentut Fortuna.
Den e ultimo partido pa e wikènt aki Centro Barber a topa ku Jong Colombia. Akinan e ekipo di Barber a sa di golia e samineronan di Jong Colombia ku skor di 5 pa 0. Pa Barber e golnan a keda anotá pa Keneth Kunst (19′, 57′), Luidjino Pinedo (41′), Jurensley Martina (pinalti 44′) i Ruwensley Girigori (46′).


text:
Falta algun dia pa Weganan Escolar 2022 inicia unda cu mas di 1200 mucha
di binti diferente scol ta participa den ocho diferente disciplina for di 17 pa 25 di juni.
Weganan Escolar ta un competencia pa alumnonan di scol preparatorio, basico y avansa cu ta
competi den ocho diferente disciplina. Scol preparatorio lo participa den ‘kids run’ y ‘kids
athletics’. Scol basico lo competi den futbol, volleyball, basketball, beach tennis, badminton,
dammen y ‘kids run’. Scol avansa ta participa den baile deportivo y baseball5.
Un di e metanan di WE Aruba ta pa promove deporte bou di nos alumnonan di scol preparatorio, basico y avansa. Banda di esaki deporte ta crea amistad y ta trece hopi positivismo cune sin lubida cu e ta sano. Deporte ta fomenta union y alegria. En conexion cu e preparacion pa e gran apertura di Weganan Escolar (WE) Aruba 2022, mascota WEWE a bishita e scol Prinses Amalia Basisschool diahuebs mainta durante pauze pa saluda tur e muchanan alabes desea e alumnonan exito. E muchanan a ricibi WEWE cu hopi entusiasmo y alegria. E alumnonan tabatin un sonrisa na nan cara, nan por a hunga un rato cu WEWE como tambe a saca potret.
Ministerio di Enseñansa y Deporte y IBISA ta invita pueblo di Aruba pa e gran apertura di
Weganan Escolar cu ta tuma luga otro siman diabierna 17 di juni, 2022 cuminsando pa 6’or di atardi den Compleho Deportivo Guillermo Prospero Trinidad na Dakota. Directamente for di Italia Denzel Dumfries, ken ta haci apertura y asina duna inicio na e Weganan Escolar
Ban apoya nos muchanan y disfruta di un mahestuoso show di apertura.


text:
Refineria Isla aktualmente ta hopi diskutí. Kiko e tereno di Isla lo ofresé ora e kontrato aktual ku PdVSA ta kaba? Pero prinsipalmente habitantenan bou di huma ta pensa: Ki dia porfin e emishon apsurdamente grandi ku ta polushoná medioambiente ta yega su fin? Ta e polushon akí SMOC ta prinsipalmente preokupá di dje. Pa kolmo Parlamento hulandes a aseptá dia 16 di febrüari último un moshon kaminda a nota violashon di derecho humano i mal maneho pa loke ta trata (òf ta falta di trata) mantenshon di maneho di Isla. Den e avalancha di moshon di Isla ku a fail e dia ei, tambe a tuma un moshon , meskos ku na por ehèmpel 2013 Senado hulandes a hasi, kaminda Hulanda ta ofresé ayudo tékniko riba nivel di maneho. Un bunita chèns pa Kòrsou, pero SMOC no a ripará ainda ku mandatarionan di Kòrsou ta brasa gabinete hulandes pa e gesto akí, ku e konsekuensia ku un grupo di inspektor medioambiental a bula yega Kòrsou pa pone òrdu. SMOC ta haña esaki algu tristu, pasobra de fakto Kòrsou su servisio ambiental no ta funshonando, konforme investigashon di PWC na 2011 i resientemente di Kontraloria General. Bon mirá esaki no ta straño, pasobra gobièrnu di Kòrsou tampoko no por realisá esaki, asina aparentemente èks Minister Presidente Maria Liberia-Peters sa, di pursi el a informá Konseho di minister di estado, na 22 di mart 1985, tokante e negosiashonnan ku Shell, na e siguiente manera:
,,Ademas, Shell a duna tiki informashon tokante e situashon na refineria, miéntras ku Shell su intenshon ta pa pasa maneho di refineria pa gobièrnu antiano. Tambe no ta tene kuenta ku e hecho ku Antia komo pais den desaroyo ta falta kuadro tékniko pa manehá refineria… E [Liberia Peters] ta apelá na gabinete hulandes pa yuda Antia den e negosiashonnan akí. Momentu pa e yudansa akí a yega aworakí, pasobra e no sa kon Antia riba su propio forsa por yega na un fin satisfaktorio di e negosiashonnan akí.”
Eksaktamente. Ta e kos akí ta loke SMOC ta bisa aña aden aña afó. Gobièrnu di Kòrsou, aparte di a mustra su mala boluntat pa manehá, ta falta potensia di mando pa mantené Isla na un manera tékniko ambiental. Ayudo for di, i pagá pa, Hulanda ta mas ku bonbiní. Laga nos ta honesto: den e tempu ei, Hulanda mes, ku su eksperensia amplio ku mantenshon di industria kímiko kompleho, por a sa ku gobièrnu di Kòrsou no tabata por mantené medioambiente. Hulanda no tabatin basta bista riba e impakto di Isla pa medioambiente. Pero ya, mihó lat ku nunka.
Lesa aki nótulo di e Konseho di minister di estado, pasobra nan ta ‘masha sekreto’: Notulenrmr22maart1985.


text:
Diasabra mainta Atracoteam a haci un entrada hudicial na un na cas na Brazil.
A logra detene e homber S.W. naci na Aruba di 19 aña.
S.W. ta wordo sospecha di a comete e atraco na un He’s Supermarket na Monserat na november 2020.
Pa Cuerpo Policial por resolve mas caso cooperacion di pueblo di Aruba ta hopi importante pesey ta pidi si bo tin cualkier informacion jama tiplijn di tiplijn 11141.
Atracoteam a detene un sospechoso pa e atraco na He’s Supermarket.
Diasabra mainta Atracoteam a haci un entrada hudicial na un na cas na Brazil.


text:
ORANJESTAD: Pa di tres aña consecutivo Patrishi Sports ta organisa su evento ‘end of year celebracion’ cual ta tuma luga den luna di december. Durante un ceremonia special yena cu energia y sorpresa a reconoce mas di 200 coredo di diferente catergoria; mucha, hoben y adulto cu a sobresali den aña 2021 den e tabla di di Patrishi Sports. Durante e evento a reconoce e miho caredanan cu a tuma luga durante aña. Minister di Deporte, Endy Croes tabata presente y a hiba palabra y entrega premio na e muchanan cu a destaca den aña den 2021.
Minister Endy Croes a gradici Patrishi Sports pa e invitacion y e recepcion. Alabes a felicita e organisadonan pa un anochi exitoso y inolvidable pe coredonan. E mandatardio ta gradici e mayornan cu ta apoya nan yiunan y duna nan e sosten a por practica e deporte, tambe ta gradici e entrenandonan y boluntarionan cu ta traha cu amor y pasion p’e deporte. Pabien na tur coredo y organisacionnan cu a wordo premia y exito den aña 2022. ‘Conta cu sosten di Ministerio di Deporte’, e mandatario a finalisa.


text:
Dialuna mainta, Prome Minister Evelyn Wever-Croes hunto cu Minister Ursell Arends a reuni cu District Governor di Rotary International señora Sonya Alleyne y e board di Rotary aki na Aruba. Señora Alleyne ta bishitando clubnan di su region di cua Aruba tambe ta parti pa asina haya miho bista con e proyectonan ta bayendo.
Prome Minister a remarca cu Rotary Club mester tin un existencia permanente aki na Aruba. Saliendo di e pandemia, ta di sumo importancia pa Aruba uza ayudo di tur organisacion manera Rotary cu ya caba ta contribuyendo cu varios proyecto hopi importante.
Durante e reunion, e board a indica cu loke falta aki na Aruba ta mas miembro y voluntario pa haci e trabou y proyectonan grandi cu Rotary tin actualmente den plan.
“Den nomber di Gobierno di Aruba, mi ta gradici Rotary pa tur locual nan ta haci pa Aruba y sigur pa un reunion positivo cu e District Governor”.


text: Diamars mainta a drenta informe di cu desconocidonan a laga un van atras den Socotorowijk, mesora a dirigi un patruya na e sitio. Na yegada di e patruya despues di hopi rondeamento a bin haya e vehiculo den e plein di santo pabao di Guatemalastraat. Ta trata aki di un Mitsubishi L300 panel van blanco A60794 pero completamente bashi. A tuma contacto cu e agencia cual ta doño di e van y a splica cu den e van lo tabata tin un generator varios tool y mas cos. Polis a solicita presencia di e investigadornan tecnico y forensyco pa colecta e evidencianan y rastronan cu por a keda di e sospechosonan.


text:
All Stories
ORANJESTAD (AAN)- Varios ciudadano cu ta haya cuido medico cerca e docter di cas na Paradera,
ORANJESTAD (AAN): Colegio EPI a disfruta di henter un siman di siñamento hunto cu Charlène Nectar, doño y Managing Director di U-Spark People Management & Development Consultancy.
Sylvanio Goedgedrag, experto den Ciencia Biomedico di PADF:
ORANJESTAD (AAN) – Recientemente, a tuma lugar e Concierto di Scol di Musica Rufo Wever, den Cas di Cultura.
Parlamentario Alvin Molina (MEP):
Banco Central mustrando: *Prijs mas halto ta un preocupacion grandi
Yvonne Lee-Perez ta indica
ORANJESTAD (AAN)- Den Las Palmas Ballroom, Sr. Johnson Ho a celebra su di 60 aña.


text:
Cada dia cu pasa nos situacion social ta birando mas pio. E clase trahado ya no por biba di un salario minimo. Nos por mira cu tin hende ta bibando den auto paso despues di e lockdown nan a perde trabao y nan a wordo saca for di e apartamento unda nan tabata biba. Tin hende cu no tin awa na nan cas ni electricidad y no papia mes di esnan cu no tin trabao y no ta hayando trabao.
Imagina bo cu nos grandinan cu tin cu biba di un pensioen di Svb mester ainda paga un contribucion pa haya nan remedinan. Nos por mira cu despues di e lockdown hopi negoshi a cera y no conta mes cu e crisis mundial cu nos ta aden. Paisnan ta drentando recesion y aki nan gobierno no tin ningun plan di accion con pa contraresta e situacion cu cada dia ta birando pio.
Gobierno su prioridadnan ta robes. En bes di administra placa di pueblo drechi a bin hinca placa den un parada di cende mecha en bes di gradici Dios paso e situacion por ta hopi mas pio. A regala Citgo 175 miyon di dollar cual tabata destina pa limpieza di e tereno di refineria y awe nos tin un refineria cu heronan ta cay. A hinca companianan estatal den debe. WEB tin un debe di 700 miyon florin y nos aeropuerto un debe di 1 biyon florin. Den un pandemia kier economisa 60 miyon florin riba salud di pueblo. Tin placa pa duna golden handshake manera cu a pasa na WEB, na AZV y na Utilities. Kico ta e intencion di parti gobierno ta Dios so lo sa. Un cos ta sigur e pueblo no ta prosperando.
Tur caminda gobierno tin problema. Mira situacion di Serlimar, scandal di vacuna, scandal na Dimas, scandal na Arubahuis unda segun informacion e prohibicion di drenta edificio di gobierno ta cla riba mesa y scandal cu placa di fase. Trahadornan di gobierno ta rabia cu e reduccion di 12.6% di nan entrada y ta sinti e peso di aumento di costo di bida. E unico cos cu gobierno por bati riba su pecho ta e deal di Eagle LNG cu te cu awe ta keda cuestionabel. No tin claridad den e acuerdo firma. Mester a kita 2 director di WEB NV pa asina habri caminda pa logra firma cu Eagle LNG. Kier gaba cu un compania cu no tin su propio pos di gas sino tin cu subi mercado internacional pa cumpra e gas y despues bin bende cu WEB NV. Bin haci negoshi riba nos isla y hiba divisas den exterior. Nos di partido Curpa ta keda bisa cu si kier a transforma nos planta di awa di heavy fuel pa gas nos mes tin compania local cu por hacie. Na Curaçao gobierno a para duro contra Eagle LNG. Nos gobierno no a hedge y awor no solamente prijs di heavy fuel pero tambe di gas a subi drasticamente.
Nos pueblo no por carga e peso aki mas y riba dje kier bin cu medida hinca den landspakket di coho. Un coho cu a wordo firma den secreto pa nos prome minister sin cu pueblo sa e contenido di esaki. Pueblo di Aruba esaki ta e momento cu si nos kier busca Dios di curason y dobla nos rudia y pidi Dios pa actua contra tur inhusticia y cu husticia di Dios baha riba nos Aruba pa saca tur cos na claridad. Nos ta e unico partido cu for di principio a para firme pa leynan di Dios sin dobla y lo sigui para pe paso no tin otro caminda. Nos oracion mester ta Dios pone inkietud den tur esnan cu tin e obligacion den nan funcion pa husticia wordo haci y cu Dios no permiti nan drumi anochi si nan no haci nan trabao den tur honestidad y cu consenshi limpi. Nos Parlamentarionan tin e poder pa vota contra tur cos cu ta malo y no forma parti di e maldad paso nan lo cosecha di e maldad cu nan mes ta sembra. Pueblo ban uni den oracion pa nos Aruba tur anochi 7’or pm y pidi Dios interveni na nos fabor. Nos Dios ta bibo y ta scucha oracion y nos lo haya contesta mas lihe cu nos ta kere. Hendenan cu curason puro y man nan limpi ta esnan cu por lanta man pa Señor pa asina nos mira e cambio.


text:
Di wordo conseha pa bay EPB, pa un Master den Tax Law. E studiante Breyli Luna ta comparti cu Bon Dia Aruba su trayecto como un studiante y su plannan pa e futuro di su isla.
Breyli ta conta Bon Dia Aruba cu desde chikito e tabata tin problema pa concentra, pues juffrouwnan di scol nunca a spera mucho di dje. “Mi trayecto a cuminsa na St. Aloysius Basis School. Desde chikito mi tawata un persona hopi hyperactivo, lo cual a causa cu mi tawata distrai masha hopi mes. Den 6de klas, cu 12 aña mi meneer a consehami cu EPB tawata e miho scol pami. E meneer tabata opina cu mi no por a retene informacion pues studia algo practico lo ta miho pa mi. Ignorando su conseho mi a bay Maria College, djey mi a stroom door pa Colegio y na 2012 mi a caba y mi a dicidi di bay Hulanda”, e hoben ta bisa.
“Ya esaki tawata di dos biaha caminda mi ta wordo conseha pa no aim too high, but to shoot low.”
Manera hopi otro studiante, Breyli a encontra su retonan ora el a bay Hulanda. Hopi di esaki tabata tin di haber cu dominio di e idioma Hulandes. Un biaha mas, e hoben a haya e mesun situacion di Aruba.
“Mi mentor e tempo ey a bisami cu no ta tur hende tin e capacidad pa haci un HBO opleiding, pues e lo consehami pa mi haci un MBO opleiding of pa mi bay mi isla bek. Ya esaki tawata di dos biaha caminda mi ta wordo conseha pa no aim too high, but to shoot low. Na final bo tin dos opcion, sea bo ta laga otro hende su opinion dicta bo bida of bo ta kere den bo mes, den lo cual bo kier y bo ta sigui lucha pa bo soñonan. Den mi caso mi a dicidi pa kere den mi mes, and it has worked out. Aña pasa mi a caba mi grado den ley na Haagse Hogeschool y actualmente mi ta finalisando mi Master den International and European Tax Law na Maastricht University.”
E hoben ta comenta cu Europa ta un continente cu ta ofrece su persona hopi oportunidad pa crece den su carera, pues e lo kier obtene un poco experiencia prome cu regresa Aruba. E no sa si sigui pa su Phd, of cuminsa traha pues e lo tuma tempo pa pensa esaki.
Bon Dia a puntra e hoben Breyli si e ta mira cu Aruba ta duna bon oportunidad na hobennan.
“Pa e hobennan cu ta na Aruba y cu kier bin Hulanda, mi ta considera cu e prestamonan cu Aruba ta facilita pa e studiantenan pa cubri gastonan di estudio na Hulanda, Merca, Canada y otro paisnan un oportunidad unico. Esaki ta algo cu hopi otro paisnan no ta ofrece. E prestamo aki ta facilita pa hopi studiante cu no tin e recurso economico pa paga pa nan educacion den exterior, un oportunidad di por obtene un bon educacion sin importa di ki clase social nan ta bin.
Pa e hobennan cu ta na Hulanda of otro pais y cu kier bin Aruba bek, mi ta considera cu Aruba lo tin mester di crea mas oportunidad pa asina trek e studiantenan ki bek pa Aruba despues di nan estudio. Lo ta bon pa Aruba tuma e iniciativa cu Boneiro a tuma y bin cu un Talent Ontwikkel Programma, pa asina organisa y coordina stages pa studiantenan, di e manera ki Aruba lo haya hopi studiante cu lo bin haci nan afgestudeerstage y cu mas probabel lo dicidi di keda traha na Aruba.”


text:
Willemstad Curacao: Djabièrnè 11 di mart 2022 alrededor di 13.05’or, polis durante un kontrol di tráfiko riba Fokkerweg, a duna un shofúr dos biaha òrdu pa para su vehíkulo.
E shofùr no a duna oido na polis i a manda e vehíkulo riba un di e agentenan i sigui kore bai for di e sitio.
Mesora un unidat polisial a kuminsá ku persiguishon i den e área di Saliña a logra para e vehíkulo aki.
Na e sitio a detené e hòmber sospechoso R.N.L., nase na Kòrsou di 24 aña di edat, relashoná ku intento di asesinato.
A presentá e sospechoso dilanti di un fiskal ouksiliar ku a ordená su enkarselamentu pendiente di mas investigashon.


text:
Uw ingezonden brief in de Knipselkrant Curaçao?
Stuur uw brief voor 17:00 uur naar emailadres: [email protected]
Wij publiceren uw brief zonder deze in te korten.
De redactie van de Knipselkrant Curaçao is niet verantwoordelijk voor de inhoud.
Ingezonden stukken die beledigende of discrimeneerende taal inhouden worden door ons niet gepubliceerd.
Vandaag laten we ” FELIX D. PINEDO ” aan het woord…………..
MI A tuma nota di ekpreshonnan di algun di nos parlamentarionan entorno e ultimo sugerensha di parlamentarionan Hulandes (Andre Bosman i Ronald van Raak) entorno nos futuro situashon estatal.
Nan a sugeri pa nos kuminsa pensa riba un estado a base di un mankomunidat (‘gemenebest’) di Reino Hulandes estilo di esun di Inglatera.
Un idea ku no ta nada nobo ya ku algun aña pasá eks-minister Ernst Hirsch Ballin a bin ku un konstrukshon den e forma aki durante reunionnan ku e islanan di Antiyas Hulandes.
Parlamentario Alex Rosaria (País) ta duna di konosé ku e asuntu aki no tin nan prioridat. Parlamentario Elmer Wilsoe (Pueblo Soberano) ta menshoná pa tira e nota aki den ko’i sushi.
A dura un kantidat di aña pa nos a yega na e situashon aktual di un país outónomo den Reino. Despues ku Aruba a bandoná Antiyas di 6 diskushonnan riba struktura estatal entre e sobrá sinku islanan no a mengua.
For di aña 2000 por ehempel St. Maarten a menshoná di tambe ke un statús outónomo manera Aruba.
Pueblo di Kòrsou a vota pa un status outónomo den e referendum di 8 di aprel 2005.
Pueblo a skohe durante un referendum di 15 di mei 2009 pro e deklarashon final (‘Slotverklaring’) di 2006.
Prome ku nos a yega na un statús outónomo di Kòrsou i St. Maarten na 2010 tabatin un kantidat di reunion entre islanan i islanan ku Hulanda.
For di un prinsipio a tuma e posishon ku for di 1 di juli 2007 e status outónomo lo a drenta na vigor.
Despues di esaki a bai pa 2008 ku tampoko tabata faktibel.
Por fin den purá a logra na oktober 2010.
Despues di 10-10-‘10 aunke a tuma tantu tempu, a keda hopi puntonan ku te awe ta den diskushon òf ku no a tene kuenta kune.
Lokual ku mi ke yega na dje ta ku mi ta haña ku e dos parlamentarionan di Kòrsou i otronan huntu ku nan muchu lihe a sali ku un posishon kontra di loke e dos parlamentarionan Hulandes a trese dilanti.
Mi ta kere ku nos mester a kuminsa analisá kaba e sigiente pasonan ku lo tin di sigui despues di e fase di un país outónomo.
Ta bon pa nos analisá por ehempel e sistema Ingles (British Commonwhealth) pa wak kon esaki ta funkshoná i si por adaptá esaki di un manera ku den futuro nos por biba kune.
Mi no a spera ku hustamente dos parlamentario di e partidonan ku konstantemente tabata boga pa nos país yega na un status (mas) independiente for di Hulanda, lo a sali kontra di e nota di e dos parlamentarionan Hulandes.
Un ke otro teniendo kuenta ku pronto lo bai tuma luga e konferensha pa sigui papia riba futuro estatal den Reino.
Mester tene kuenta ku Hulanda por bini mesa ku un proposishon manera e dos parlamentarionan Hulandes a presentá.
Nos mester kuminsa for di awor (miho bisá nos mester a kuminsa kaba) pensa kon nos por saka lo mas miho for di e diskushonnan aki.
Siña for di tur lokual a hasi robes den pasado pa nos no haña nos atrobe ta tuma desishonnan den purá ku e konsekuenshanan ku ya mi a menshoná.
Mi no a tende otro parlamentarionan su komentario.
FELIX D. PINEDO
Curaçao


text:
Pavia – Diaranson den careda di 11:30 mainta dos homber bringa cu otro pa motibo di debe.
Debe
E problema a surgi pa motibo di debe(placa) segun cu nos por a compronde.
Un homber lo a yega e adres na Pavia unda cu segun su version e homber eynan debe placa.
Bringamento a start
Polis a yega debi cu e “victima” kiermen cu un homber cu e no conoce a yega su cas pa cobra y a bringa cu ne.
E la mustra polis unda e agresor lo a cay bay y polis a bay e ruta y berdad a bin topa cu e homber unda cu a bay mesora over na detene.
Por a mira cu e victima lo a ricibi un kap chikito patras di su cabes y tawata sangra un tiki.
Durante cu polis a detene e agresor e la bisa polis cu nan por wak kiko a pasa, debi cu lo tin video beelden(Security Cam Footage).
Su version tawata cu e homber cu segun e debe kier a dal e cu un piedra na su cabes y aki ta unda e la defende su mes door di bringa bek.
Un otro patruya mientrastanto a bay e adres pa tuma declaracion di e victima. Na warda polisnan lo mester bay saca afo kiko a pasa exactamente.


text:
ORANJESTAD – Politica ademas di ta un arte, e ta algo serio, pasobra mescos cu ley, politica ta hinca tur caminda. Den politica bo por haci bon y bo por haci menos bon, e ta depende ta cual compas moral ta guiabo. E siman aki nos tur tabata tin oportunidad di mira e arte di politica den practica. Nos tur por a mira e bon y tambe e menos bon di politica. Hopi a usa e palabra integridad y un cantidad di hende a haci uso di e oportunidad pa cuestiona e integridad di politiconan y tambe esnan rond di nan. Ma e politico mescos cu esun cu no ta politico, ta wordo guia pa su propio compas moral. Bisando esaki Minister Xiomara Maduro ta reaciona riba un FB post den cual un ex minister y politico ta cuestiona mi integridad como Minister di
Finansas debi na un contract cu lo a wordo firma pa Minister di Husticia cu e compania Strorybrook Enterprises den cual a desvia di algun regla di Destaho Publico pa por otorga e contract bou man (onderhandse aanbesteding) debi na e urgencia di e proyecto. E ex Minister y politico ta cuestiona y ta manera sugeri cu ami como Minister di Finansa tambe tabata participe na actonan cu no ta bon o sea cu lo ta coruptivo, door cu mi a pone mi paraaf riba e Decreto Ministerial.
Minister Xiomara Maduro: ‘Laga mi bisa esaki. Ora cu Minister di Finansa haya Decreto Ministerial di tur otro Minister pa firma, esaki ta wordo controla debidamente y lo mas importante ta cu e Decreto ta menciona e post di cual e fondonan lo wordo usa y cu tin suficiente fondo aloca conforme Presupuesto di e Ministerio pa e contract por wordo paga”. Esey ta e tarea primordial di e Minister di Finansa. Claramente ta pasa tambe den e Decreto pa controla si e otro detayenan ta cuadra y tin biaha hasta ta controla si e Hulandes ta bon skirbi. E detayes di e contract y e ehecucion corecto di e proyecto ta keda responsabilidad di e Minister cu cual ta firma e contract. Den caso cu tin mas Minister cu ta firma, cada un di nan ta carga nan propio responsabilidad. Ningun no por sconde tras di otro, ora cos bay robes. Minister Xiomara Maduro ta sigui splica cu pa locual ta trata e caso cu e ex Minister y politico ta trece dilanti cu carta di DOW y DIP como supuesto
prueba. Eseynan ta informacion cu ami como Minister di Finansa normalmente no ta haya. Ta pesey ningun di e cartananan ta dirigi of ta cc na e Minister di Finansa. Esaki ta e motibo kizas cu e Minister di Infrastructura no a mande tampoco pa mi persona como Minister di Finansa. Awor si ta trata di un caso fraudulento, semper e Minister di Infrastructura por mande pa alerta e Minister di Finansa. Ma den e caso aki te caminda cu ami sa, esaki no a sosode y e Minister di Infrastructura lo tin su motibonan pa esaki. Si ta algo malo sigur lo a bin cu esaki den Conseho di Minister tambe pa e wordo trata. Te caminda cu ami sa, esaki no tabata e caso. Pesey ta di unda e ex Minister y politico aki ta bin sugeri cu e Minister di Finansa ta presta su mes pa cosnan robes? Kico segun su compas moral, ami como Minister di Finansa lo a haci robes aki? Esey ta locual lamentablemente e ex Minister y politico aki no ta splica. Ma si ta tire den laira pa purba atacha mi integridad como Minister di Finansa. Segun Minister Maduro na momento cu mi a scucha di e caso aki y cu mi a mira e insinuacionnan di e ex Minister y politico, ma recuri na e registro di Camara di Comercio pa mi mira ta cual compania esaki ta, ya cu e ex Minister y politico ta sugeri cu e compania aki ta liga na ex Minister di Infrastructura. Si esaki ta berdad, ami no sa. Mi lo sugeri e ex Minister y politico pa segun su propio compas moral, pinta mescos nan a haci den Panama Papers cu companianan, pinta awor ken tur como persona ta liga na e compania Storybrook pa e ora nos tur sa ken segun e ta gelink cu ken.
Anto pone tambe ta ki acto coruptivo e compania of e hendenan liga a haci, pa asina tur hende por tin un bista di biaha di ken ta ken na Aruba. Pasobra na e manera cu e ex Minister y politico a presenta e caso aki ta mustra como sifuera cu e compania en cuestion no lo ta integro y lo ta meti den cosnan di corupcion. Politica ta algo serio, pesey si bo kier tira palabra, si bo kier purba atacha integridad di otro politico, papia cla pa tur hende compronde bo. No djies tira palabra y core sconde tras di saya di otro. Tabata e reaccion di Minister Xiomara Maduro.


text:
E Videonan riba E Ruta-Rosa di Nos hipokresia
Met nos grupo di i Sa pa notisia i di mala
Bida ta duru, i tin Biaha, ademas di kartanan vertalen, No tin otro posibilidat pa Papia ku otro persona, diskutí Algun problema, implementa pa kompartí E máxima ta adenSpesial na e rueda di Het mag haña na e Interlocutor na un lugá di Mundu, i ta fásil i Stipulá pa yena e bashí Di e comunicacion. Papia na kla het di Video stipulá i nesesario. Boso ta puntra ta e Blousá na tantu hende pa Esaki nobo palabra. Bo ta aktua, tur ta Fásil i kla: e videonan Riba e ruta reuní na Milnan di usuario, i ta Un di su hefe balor. Ademas, e dia aki ta Pertenesé na pasa na e E desaroyo ta produsí kada Dia, i tur e ta Hasi ku e communication no Seku i insular, sino real, Biba i tin su multiple pakete. Tin conexion het nina den E ta bai tin e Ilumin'tristu di cai di E anochi, dia pa bentana, Dal di awaseru di breu, I e emocion e desplazan Rápido riba er. Promocion di e ruta, e Nòmber di e a ekstremo Konosí, e restorá un rango Desisivo di e metodo di comunicacion. Den hopi mente, e informacion Di nos totalmente ta disponé Di internet i jega un Rol den prome un perspectiva. Gratis di bentana di het Ta un felis unported, ma Pa esnan ku tin ku A yuda riba e habri, Tambe a papia di e het. Fásil ta uza e salanan Di het ta un lus.
Asina, pa inicia e combersacion, Bo no tin ku sigui Un largu proseso di Registrashon, I ta implementa general.
Na e rueda di het Liber i por papia ku Otro persona di forma kasi instante. E kantidat di usuario krese Dia di dia loke ku A oumentá e por duna Di konosé un hende interesante I ofresé na su mes Vertical di communicacion di hopi tempu. Henter mundu sa ku bo Biaha na zundra, ta kondusí Ta criticus, i e no Ta calidad: e hende por Aktua manera un sorto di Chalet, marcial escuchando, dunando sobrio Konseho i juda tuma decision Difísil situacion di bida. Algo di nos bentana di Het ta di máquina e Zundra haltu calidad di distansia Largu, i e hende ku Bo ta papia pa su Mes, na e mesun ku Su otro biaha. Den rusia yega di nobo Standard di communicacion, i nos Sala di het ta un Di e otro ta briya. Bunita gradua di bentana di Het ta disponibel pa henter Mundu, ku ta deseá di Utilidat tur su functions. Bo no mester tin un Salario avansá riba internet, pa Dominá e regla di di het. E tradicion di un funshon Na otro a produsí un Forma rápido i fásil. No tin barera, ta nifiká Ku e hopi hende ta Wòrdu involukrá den e tipo Di comunicacion. Sosial e separashon di e Tempran ku ta pertenesé na Un peliger klas, tin biaha Stipulá ta kompletamente duru di frontera. E videonan a duna e Oportunidat di kibra tur e Condicionnan sosial i bira ta E persona ku bo kier. Tímidos i firme, briyante i Di koló pagá, kapasitá i No ta kapasitá - tur kier Konektá i haña nan kuminda. Den e rusia di awe Ku un monton di hendenan Ku ta ekipá pa un Parti diversidat di communicacion i Di nos mes, komun riba E ta un gran kantidat Di ventajas.
E videonan ta kita bo Ta rusia tin e oportunidat Pa cambia su bida bai Kuminsá den korant di communicacion Ku personanan riba diferente tera.
E videonan ta kita ta Un fiel descubrimiento, ma ta Indeseabel e tradicion den e Mundu nobo i kla het Di its - e premio pa Su poder.
Di hende ta biba den Un mundu den genealógiko comunicacion.
Manera di fini no tin E tempu òf e persona Adecua pa papia riba e Skinanan di resien. Awor, e problema ta soluciona.
Basta ku utilidat e servisio Di het ruta us na Kla riba internet, pa haña E combersacion i haar.
Di nobo aktua di e Di tres mylo - het di Video di liña. Di conservacion di un momento Di dia trese alegria serka Tur e no a haña Su e forma di comunicacion. Den liña di het pa E hòmber i muhé ta Varios generashonnan i situations sosial - Ta un novela di bon Reda den henter mundu. E videonan-ruta - ta pret I útil den konstrukshon e Mag di sa di interlocutor Interesante, no laga sin atenshon Na e eficiencia di su Kas i ta co. Na e rueda di het Sin registro pèrmití kuminsamentu di comunicacion. Bo dicidi di temporario di Nobo relaciona, sin ningun tipo Di compromisonan pa coco vital Di comunicacion. E prinsipio básiko di video-Ruta - automatic di búskeda di interlocutor.
Di communicacion ta un gran Balor pa hende moderno
Kada videoconferencia ta úniko i diverso. Cuanto por sali na kaya, Bo sa. Un hende i a hasi Un amigu, òf inclui e relashon.
Naturalmente unidat.
Ma tur desventaha ora nos A sali na world wide ib.
No vital di kaya, unda Por enkuentro ku un hende interesante.
Bai pa esnan ku solamente Kier papia, bisa, papia.
Solamente lamento nan no semper Nos ta mira loke nan Ta aktua a gusta na Otro persona. Desde riba internet tur e Mundu buska krea e imagen Perfekto di su mes. Het di video a yuda Na communicatie den liña ku Personanan real, i e no Ku un manera apod Autor. Di communicacion riba internet i Spesialmente den e het di Juda fini difísil pa e Persona a habri na deshacerse Di e problema di communicacion I topa nobo amigunan na Diferente parti di mundu, i Probablemente ta na bida.
Ma care ku nos por Topa tóxico interlocutor na communication Ku e demas, tin diferensia Di het di video - lo No aparece ta riba internet.
Bon, e por distinguí un Rol di apropiá i e Yen di interlocutor.
Kiko valides mester tin esun Ku e ta nan opende E video di e combersacion, I ta aparesé den internet, Anunsiá den e artíkulo. Kiko ta e het di video. Esnan ku no ta familiarizados Ku e por ta aki Splicacion, por vota otro kontesta Riba e pregunta. E mayoria di e persona Ta plania ku e ta Solamente un forma ta pasa E tempu liber, ku e Ta e entrenamentu i nada mas. Sinembargo, tin algun persona ku Por mira mas balioso e Resultadonan i e kapasidat na Kla pa un het di video. Buska bo ta deseá, pa Amplia nan horizontal i, di A topa den e kompletamente Otro lugá di mundu. No ta nan so den esaki. I, con ta siña wak Maxima di prueba di het Di video. Si bo ta deseá communicatie I no kier perde e Tempu un largu korespondensia, ta Un grandi opcion. Kla di e konstrukshon, henter Mundu ta habri pa bo, I e no tin frontera Na tempu, bo por yuda Bo ta pesei manera bo Ta deseá, i bo semper Kombersando ku diferente persona den E assist un hende. No mester pensamentu di ta Riba, e interes si bo Ta riba e demas - implementa Di kamber ib i disfrutá Di e combersacion. Ta boso ta hasi anonimo Kita e het atraktivo pa usuario.
Un biaha e hasi pa Kada un di nan ta Di su miembronan, mei, ta Liber i ta un di Nan mes.
Na e tempu ei, no Ta importante, kiko bo tin Bo ta sinta den e Bida real, no ta na Kas òf no, e video, Tur ta igual, ta habrí I apsolutamente independiente pa ningun Hende.


text: Diamars mainta a drenta informe di cu un dama di edad a bin haya un auto desconosi na lock den su cura di cas na Papilon, mesora a dirigi un patruya na e sitio. Na yegada di e patruya a bin encontra cu un Honda Fit shinishi A61817 cu tabata para den e cura blokeando e dama di sali cu su mesun auto. E auto tabata full na lock y ora a controla e number a bin descubri cu e auto ta pertenece na un adres 2 cas mas pariba. Polis a bay na e adres indica y a haya sa cu e auto ta di nan pero e chauffeur cu a par’e eynan no tabata disponibel na e momentonan ey. Polis a bisa e bisinja pa bay hala nan auto mas pronto posibel.


text:
Kudawecha / Calabas – E weekend aki lo ta e ultimo fin di siman den e serie di torneonan di fin di aña na 99 Bar & Restaurant, e unico y exclusivo Domino Square Gardenna mundo! Lo ta bay tin 2 wega grandi, un ta diabierna awor 20 di december cuminsando pa 8’or di anochi, y e gran final dje hometeam lo ta ariba diadomingo awor 22 di december cuminsando pa 1’or di merdia!
Diabierna anochi cuminsando pa 8’or di anochi lo ta special p’e “night crawlers” nan! Esnan cu ta vleermuis y no tin “time limit” anochi lo tin amplio tempo pa bataya otro y determina ta ken lo bira e duo campeon di 2019. E anochi aki ta p’e trabuconan manera Yoyo, Sony, Glenn“Havana”, Calichi, Dr. Tico, Jackelyne y hopi mas. Esaki lo ta e anochi pa caba cu tur storia y set e record straight for once and for all!
Diadomingo merdia 1’or lo cuminsa e bataya grandi dje “Day Walkers” nan, esnan cu tin “toque de queda” y cu no por yega cas despues di cierto ora si no nan tin cu bula bentana pa drenta paden! Esaki ta e torneo special pe “vaste klanten” nan cu henter aña fielmente ta bin mula nan piedranan di domino den 99 Bar & Restaurant. Aki nos ta papiando di veteranonan manera Vale “teror di kamay”, Lucas “Taxatie”, Don Chicho “Capo di tutti Capi”, Oswaldo, Tinchi “dal un slok”, Dr, Jaap, Kapitein Ronald, y Kid Corta Rosea!
Shonnan, manera semper ta custumber, snacks nan lo lora na ordo cortesia di
99 Bar & Restaurant y ambiente lo tin pa parti! No perde e evento aki, e ultimo weekend di torneo Nos cu Nos na 99 Bar & Restaurant!


text: Oranjestad – Gobierno di Aruba ta trahando duro pa por brinda alivio den e temporada di crisis di COVID19. Dia 29 di april un total di 2733 negoshi chikito y mediano a ricibi un suma di 4000 florin riba nan cuenta como sosten financiero pa e promer kwartal di aña 2020. E pago a bay automatico via SVB y tur negoshi a haya un email como prueba di e pago haci. E sosten financieroaki no ta un fianza y no mester wordo paga bek. Aindatin algun negoshi cu ta wordo evalua si nan tambe por bin na remarca pa e sosten financiero aki. Pronto nan lo wordo notifica. Den caso cu un compania registra na SVB no a ricibi e pago di Sosten Financiero, por comunica cu SVB via 5272700 of info@svbaruba.org.


text:
KRALENDIJK- E krusero Aidasol ku ta nabegá bou di bandera italiano durante fin di siman a bishita Boneiru pa promé bes. Aidasol a yega Boneiru den oranan trempan di mainta ku un total di 924 pasahero i 614 tripulante.
Byron Tromp, di agensia Armada Port Agency, a yama kapitan di e barku Jörg Rudolf Mikliza i su tripulashon bon biní na Boneiru. Esaki a tuma lugá den presensia di gezaghèber Edison Rjjna, kapitan di haf Günther Flanegin, lots Daymiro Janga i Miles Mercera, CEO di Tourism Corporation Bonaire – TCB.
Regalo
Gezaghèber Edison Rijna na nòmber di Entidat Públiko Boneiru a hasi entrega di bandera di Boneiru i a duna un splikashon amplio di nos bandera na kapitan Mikliza. Kapitan di haf Günther Flanegin a entregá e kapitan un feneta den forma di un flamingo.
Miles Mercera a regalá un buki di potrèt di Boneiru i Byron Tromp un buki di guia di sambuyá. Kapitan Mikliza a keda agradesido na tur i komo muestra di apresio a entregá nan un rekuerdo di e barku. Den oranan di anochi e barku a sali ku destino La Romana na Repúblika Dominikana. Aidasol lo regresá Boneiru dia 15 di desèmber 2021.


text:
Willemstad- Kasonan di kontagio ta subiendo rápdio na Kòrsou tambe. Awe 156 hende a risibí un resultado positivo di infekshon ku e virùs.
Na tur, 841 hende a pasa tèst ayera, ku ta kondusí na un porsentahe di 18% positivo. Esaki ta konsiderabel mas abou ku ta e kaso na Boneiru.
Aktualmente tin 11 ku ta hospitalisá pa motibu di Covid na Curaçao Medical Center (CMC), ku ta inkluí 3 pashènt for ku a transladá for di Boneiru. Tin 13 hende ku a kura. E kantidat di kaso positivo na Kòrsou aktualmente ta 879.
Aruba
Kasonan na Aruba tambe ta subiendo basta konsiderablemente ku un porsentahe positivo ku ta kai den 30% di tur kaso ku ta tèst. Ta parse ku definitivamente, e islanan ABC ta bibando nan di 3 ola di Covid-19.
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
MACUARIMA, ARUBA: Nos ta recorda den feliz memoria K9 polis JACK cu recientemente a fayece. Jack a nace dia 22 September 2011 na Europa. E tabata un cacho cu a captura mirada di Sr. Coffie di unidad canino. Sr. Coffie tabata en busca di cacho nobo pa unidad canino y aki ta caminda cu Jack e cacho cu menos tabata di spera di dje a resulta un di e K9 polis cu mas a resalta den su funcion policial.
Na momento cu Jack a bin Aruba ela pasa su trayectoria di training y examen exitosamente na Aruba. E ta e prome K9 polis netamente Arubiano.
Jack tabata asina activo y bon den su funcion cu mayoria droga of armanan di candela tabata wordo haya dor di dje. Mas o menos 65 arma di candela, 3 pa 4 handgranaat y droga ta riba mas o menos 13mil kilo e la haya durante su carera como K9 polis.
Pa mas o menos 8 pa 9 aña Jack a sirbi su pais Aruba bou di guia di Sr.Coffie como su “hondengeleider”.
“No tabata tin marduga ni mainta, no tabata tin dia ni anochi manera cu ela tende e patruya cende e tabata cla caba pa subi den e patruya y bai den acción” tabata palabranan di Sr.Coffie cu a biba cada momento cu Jack. PA Sr. Coffie Jack no ta simplemente un colega pero ela bira su miho amigo di cas y asta a forma parti di su famia. Un bon fuerte ela crea entre un cacho y un hende.
Pa Sr. Coffie traha cu cacho ta un pasion e no ta djis simplemente un trabou. Bo mester tin e gana y animo pa tur dia sigui dilanti hunto cu bo K9 band’I bo.
Pa Cuerpo Policial Aruba ta un honor y nos tin un aprecio grandi cu cada cacho ta nos colega. Cada cacho cu ta forma parti di K9 unit ta nos colega den blauw. Cu e despedida di K9 polis Jack lo trece un bashi enorme pa nos Cuerpo. Pero nos ta gradicie pa tur e trabou cu ela haci pa kita tanto arma di candela y droga for di nos pais. Cu K9 polis Jack sosega na paz.
K9 POLIS JACK MAS CU UN SIMPEL CACHO
MACUARIMA, ARUBA: Nos ta recorda den feliz memoria K9 polis JACK cu recientemente a fayece. Jack a nace dia 22 September 2011 na Europa. E tabata un cacho cu a captura mirada di Sr. Coffie di unidad canino. Sr. Coffie tabata en busca di cacho nobo pa unidad canino y aki ta caminda cu Jack e cacho cu menos tabata di spera di dje a resulta un di e K9 polis cu mas a resalta den su funcion policial.


text:
Ban pone tur diferencia un banda y desde awor nos agenda ta uno so: PROGRESO DI ARUBA.
Premier Evelyn Wever-Croes diadomingo anochi a duna un discurso nacional di Speransa y Inspiracion encurashando comunidad di Aruba pa pone tur diferencia un banda y keda cu un agenda so, Progreso di Aruba.
“Conciudadanonan, nos ta den e prome dianan di un luna nobo, cu hopi expectativa atrobe. Awe mi kier para keto un rato na e desaroyo den e ultimo luna y duna un perspectiva pa e lunanan nos dilanti, pasobra den bida semper nos mester tin perspectiva.
Pa loke ta trata e crisis di Covid-19, desde luna pasa pa awor nos por mira un desaroyo positivo ta manifestando. Esaki ta danki na e disciplina cu mayoria den comunidad a demostra, y e ta danki na e ekipo profesional cu nos tin como frontliners, especialmente riba tereno di cuido y den mantene orden publico.
Na comienso di september nos tbt tin 1200 caso activo, pa medio september, el a piek te na 1600, y nos a cera september 600 caso. Awor nos ta den 500 caso activo y cu bo sosten nos lo sigui baha e cantidad di caso activo.
Con nos a logra esaki? Nos mester a bin cu mas medida, medidanan mas especifico y mas estricto, por ehempel nos a hala e orario di toque de queda pa mas trempan, 10.00 pm y nos a pone uzo obligatorio di tapa boca den tur establecimento y oficina. No ta tur medida tabata facil, especialmente no riba nivel individual pa tur negoshi, pero si necesario den interes general, y awe nos por mira e resultadonan positivo, cu e cantidad di caso activo a baha di 1600 pa 600 den apenas dos pa tres siman. Esey ta pone tambe cu awor nos ta re evaluando si e medidanan aki mester keda manera cu nan ta, of por flexibilisa.
Tambe nos a haci nos controlnan di cuarentena y isolacion mucha mas estricto. Nos a pidi tur hefe di departamento den gobierno pa yuda nos, y asigna algun empleado publico, y algun auto di servicio – dienstwagens – pa e taskforce di cuarentena y isolacion wordo amplia sin mester busca personal pafo di gobierno y sin mester lease mas auto. Esnan den isolacion y cuarentena ta haya mas control, y mas atencion individual, y esaki tambe a contribui na e desaroyo positivo, cu e cantidad di caso activo a baha di 1600 pa 500 den e ultimo simannan.
Tur esaki un biaha mas no tabata posibel sin e cooperacion y disciplina di nos comunidad. Tin algun hende cu no ta realisa e seriedad di e crisis aki, pero e gran gran mayoria di nos ciudadanonan si ta realisa esaki, y pa esaki mi kier gradici tur esnan cu ta demostra disciplina. No ta e pais mas poderoso of rico ta esun cu lo vence e Corona virus, pero e pais mas disciplina. Ban sigui e tempo nos dilanti demostra e disciplina, pa por combati e plamamento.
Laga mi bay un poco mas den detaye di e cifranan di Covid na Aruba. E cantidad di casonan activo a baha di e piek di 1630 caso activo dia 16 september pa 500 den tres siman.
Un otro dato importante pa midi e desaroyo di e virus ta e ‘positivity rate’, esaki ta e percentahe di casonan positivo compara cu e cantidad di testnan haci cada dia. Esaki tambe ta bahando; na comienso di e di dos brote na augustus, e tawata 40%. Na september e tawata entre 30 y 35%. Awor e ta rond di 25%. Esey kiermen cu awor, di e cantidad di testnan haci riba un dia, 25% ta positivo. Pues ta un bon noticia cu e % ta bahando, pero e no ta ainda caminda cu e mester ta. Eigenlijk nos mester yega na 5%, y p’esey awe mi kier pidi henter comunidad pa nos sigui cu disciplina. Nos disciplina a duna resultado, y nos mester sigui cu e disciplina pa algun siman mas, te ora nos logra baha e ‘positivity rate’ mas.
Dicon nos mester haci mas esfuerso?
Pasobra e cantidad di personanan cu tawata tin Covid y a fayece a yega 30, di cual 17 a fayece den september, y 3 den e luna aki. Esaki ta preocupa mi hopi y ta duna mi hopi duele. Di akinan un biaha mas, mi ta desea famianan di esnan cu a perde un ser keri, hopi forsa cu nan perdida. Y mi kier urgi henter comunidad pa ban hunto percura pa no tin mas hende cu ta fayece. Cuida bo mes, cuida bo famia, y principalmente cuida esnan mas vunerable y esnan di edad halto. Pa asina evita cu abo haya bo den e dolor cu e famianan aki a haya nan aden.
E cantidad di persona den hospital pa dia, ta varia entre 35 y 45 den ultimo simannan. Di cual entre 9 pa 12 pa dia den Cuido Intensivo. Mi ta desea tur esnan cu ta luchando cu Covid, especialmente esnan den hospital, un pronto recuperacion. Y cu pronto boso por ta bek na cas cerca famia.
Mi por sigura henter Aruba cu nos tin suficiente capacidad den hospital y den Cuido Intensivo pa atende cu tur e pashentnan, pero e ta pone un presion grandi riba nos capacidad di cuido.
P’esey tambe mi ta pidi tur ciudadano di nos pais, pa un tempo mas, ban sigui demostra e disciplina cu nos mester demostra, pa combati e virus aki. Con?
- Limita bo movecionnan mas tanto posibel,
- Respeta e samenscholingsverbod. Evita aglomeracion,
- Aplica e reglanan di higiena, di laba man mas frecuente cu ta posibel of uza handsanitizers
- Tene distancia di otro, y uza bo tapaboca semper paden den establecimento y oficinanan.
- Y si bo ta sinti malo, keda paden, yama bo dokter di cas y e lo guia bo.
Nos por combati e virus aki, door di aplica e reglanan aki. Riba nan mes, no ta cosnan dificil pa haci. Nos ta bringando un enemigo cruel y invisible. Pero e arma pa bring’e ta na alcanse di nos tur. Ta hopi importante pa nos baha e cantidad di casonan activo na Aruba, pa asina nos por bay bek na e normalidad, nobo.
Turismo den e prome dos lunanan despues cu nos a habri frontera, juli y augustus, a bay hopi bon. Casi 13 mil na juli y 17 mil na augustus. Pa september – cu semper ta mas slow cu juli y augustus – nos a ricibi 14 mil. Apesar cu e cantidadnan aki no ta compara na e 80 mil turistinanan cu average nos tawata ricibi mensual, ta trata aki di 13 mil, 17 mil y 14 mil, total 44 mil persona cu a laga nan pais, y a scoge Aruba pa bin bishita y relaha, y nos tur por mira con positivo nan experiencia tawata. Esaki ta danki na e cordialidad di nos hendenan den sector di horeca, cu apesar di tur cos, y tur e riesgo cu nan trabou ta trece cu ne, ta duna tur cu nan por pa e tursita ta satisfecho. Mi ta garantisa e trahadonan den e sector aki, cu nos ta trahando pa sigura nan salud y bienestar mas tanto posibel.
Kico e tendencia aki ta bisabo?
Cu nos turistanan kier bin Aruba. Cu apesar di tur e exigencianan di test, seguro, tapaboca, higiena, distanciamento, apesar di tur esey, nan ta sigui dispuesto pa bin Aruba. Locual ta strobando nos di habri pa mas turista, no ta cu e turista no kier bin, pero ta cu nos mester baha e cantidad di casonan activo.
Si nos baha e cantidad di caso activo, nos por ricibi mas turista, y nos por cuminsa mira hopi mas actividad economico di turismo. Nos por crea mas empleo, y e salarionan di esnan cu ta traha den e sector aki por wordo aumenta.
Aparte di turismo tin hopi interes di inversionistanan local y internacional pa inverti den Aruba. Tin desaroyo riba tereno di infrastructura. Tambe tin e destaho publico pa e refineria. Y a traves di nos Masterplan “Reposicionando rumbo di nos pais”, nos ta creando e fundeshi pa reactiva nos economia.
Nos ta den e corona crisis ainda, y nos tin retonan grandi nos dilanti ainda, pero tambe nos por mira resultadonan positivo. Di awor en adelante laga nos tuma e resultado positivo aki como motivacion pa hunto sigui cumpli cu diciplina di e reglanan di higiena y distanciamanto social unda cu nos bay. Pasobra ta solamente manteniendo di cantidad di casonan di contagio di e virus bao di control y abao, nos por recupera Aruba su economia y futuro.
Mes momento nos ta sigui den negosacion cu Hulanda pa por yega na financiamento di e fondonan cu Aruba tin mester awor pa por surpasa e crisis, y pa cuminsa re-construi nos pais. Nos no ta di acuerdo cu otro tur ora, pero e negosacionnan ta bayendo bon, den ambiente di respet.
Mientras tanto nos a logra financia 170 miyon localmente a traves di e bononan cu a wordo emiti, y di aki mi kier gradici tur esnan cu a cumpra e bononan. Por a nota cu e interes bou di nos localnan ta grandi, y nos ta aprecia esey. Esaki ta duna nos e espacio financiero pa por cumpli cu e debernan di Gobierno, pa por garantisa entre otro cuido medico, siguridad, enseñansa.
Y awe mi por anuncia cu Gobierno ta prolonga FASE, Subsidio di salario y e asistencia financiero na empresanan mediano y chikito. E facilidadnan aki na sector priva, ta wordo prolonga cu 3 luna, te cu december. Pues esnan cu ta depende di FASE y di Subsidio di salario por ta trankil, pasobra esakinan ta wordo prolonga te fin di aña.
Mescos ta conta pa e sosten di 4000 florin pa cuartal pa empresanan mediano y chikito.
Danki na e colaboracion di Minister di Finansas y Minister di Asuntonan Social, nos ta logra trece trankilidad den comunidad pa e lunanan nos dilanti, mientras nos ta traha pa nos economia pick up bek.
Mi ta garantisa cada ciudadano di nos pais, cu mi coleganan minister y ami, lo no descansa pa trece siguridad y trankilidad, te ora nos sali di e crisis aki.
Finalisando mi kier bisa esaki, Aruba ta pasando den un di e peor crisisnan cu nos pais a yega di enfrenta. Nos tur ta hopi preocupa, pero nos no mester drenta den panico. Nos no mester perde speransa y bira pesimista. Y sigur no, nos no mester bira negativo y violento.
Nos a mira expresionnan di menasa den nos comunidad, contra mi tambe. Esaki no ta bon. E pais aki ta di NOS y ta NOS mester hiba e pais padilanti. Den e pais aki nos tin democracia y un estado di derecho, y den esaki no por ni mag tin espacio pa menasa contra otro.
Ni con dificil e situacion por ta, menasa no por wordo hustifica ni acepta, contra ningun hende. Comportacion asina ta KIBRA nos pais, y nos no kier pa nada kibra nos pais.
Ban ta mas tolerante cu otro, y caminda cu mester, ban duna otro un man. Ban ta mas empatico cu otro, y tene cuenta cu e sentimentonan di otronan. Y maske nos por diferencia di opinion riba algun asunto, ban para hunto pa hiba nos pais padilanti. Manera mi a bisa caba, e pais aki ta di NOS, di NOS tur, y ta nos tur mester hiba e pais aki padilanti. Ban pone nos diferencianan un banda y desde awor nos agenda ta uno so: PROGRESO DI ARUBA.
Tur esnan cu kier yuda nos den esaki, ta bon bini. Esnan cu kier kibra nos, keda leu.
Nos hendenan ta fuerte, nos hendenan tin curashi, y principalmente nos hendenan ta balente. Mi tin tur confiansa cu e biaha aki nos lo ta exitoso un biaha mas den surpasa e retonan grandi aki. Pasobra nos ta stima nos mes, nos ta stima nos famia y principalmente pasobra nos ta stima Aruba.
Cu Dios Bendiciona cada ciudadano di pais Aruba”.


text:
Hues-comisario a bay di acuerdo cu fiscal di Ministerio Publico, cu tin motibo valido pa prolonga detencion di ex-minister Otmar Oduber cu un maximo di ocho dia mas. Cu e prolongacion aki, e sospechoso lo pasa e weekend aki cera den cel di ward’i polis, pendiente interogacion y dependiendo si lo detene mas sospechoso cu tambe ta envolvi den e investigación Flamingo.
Tabata diamars dia 10 di mei ultimo, cu landsrecherche a detene Otmar Oduber pa 9:30 am ora el a yega nan oficina riba Vondellaan pa un interogacion. Su detencion a bay hopi diferente compara cu di tur otro, cu si nan a detene na nan cas mainta trempan. Otmar Oduber ta ex-Minister di Infrastructura durante Gabinete Wever-Croes I. El a opta pa pidi su retiro na september 2019, asina cu husticia a cuminsa un investigacion penal contra dje.
Mas sospechoso envolvi
Relaciona cu e desaroyo di e caso, a realisa detencion di Aisha Esser dia 2 di maart ultimo. Pues esaki tabata e prome detencion den caso Flamingo. Dia 11 di maart Esser tabata bek den libertad.
Dia 7 di maart a detene Fito Croes tambe den e caso di Flamingo. A realisa entrada hudicial na su cas na Kurimiauw y a confisca basta articulo. Despues di un siman, dia 14 di maart, Croes. a sali liber.
Den tur esaki, dia 26 di april 2022 a detene Otmar Oduber su yiu homber, Jeandrick Oduber y a interog’e na oficina di Landsrecherche. Tres dia despues, Jeandrick a recobra su libertad.
CASO FLAMINGO
Dia 24 di juni 2020, Landsrecherche (DLR) a haci varios huiszoeking en cooperacion cu RST (Recherche Samenwerkingsteam) y Cuerpo Policial Aruba y bou guia di hues-comisario. E huiszoekingnan aki tabata den cuadro di un investigacion penal di Landsrecherche tocante posibel delito di corupcion y otro hecho castigabel relaciona cu otorgamento di tereno di gobierno. E investigacion penal aki ta carga e nomber codico ‘Flamingo’.
Procurador General a duna Landsrecherche ordo na september 2019 pa cuminsa e investigacion aki relaciona cu informacion cu Ministerio Publico a ricibi di Cuerpo Policial di Aruba. Den e investigacion tin informacion tambe cu a wordo suministra na Ministerio Publico pa varios persona y organisacion. E investigacion ‘Flamingo’ ta dirigi primordialmente riba iregularidadnan den otorgamento di terenonan comercial di erfpacht den e periodo di 2017 pa 2019.
Mas concretamente bisa: e investigacion ta dirigi su mes riba e pregunta si un of mas compania a logra obtene incorectamente (un opcion) riba terenonan di erfpacht den e periodo di november 2017 pa december 2019, caminda ta investiga tambe e eventual rol di e minister anterior. Den e huiszoekingnan a confisca documentonan y cargadornan di data. Di awor pa dilanti e team investigativo lo analisa e contenido di e administratie y e computernan cu a wordo tuma den beslag y lo scucha e sospechosonan y testigonan.